Bukedde Online - Ssemaka awudiisizza mukyala muto n'asiba omukulu empeta\nSsemaka awudiisizza mukyala muto n'asiba omukulu empeta\nDonald Trump ayisizza ebiragiro ku Basiraa...\nBy Joseph Makumbi Josephat Sseguya\nMukyala muto okubuzaabuuzibwa, enkiiko bba ne banne ze batuuzanga okutandika n’omwaka oguwedde zaalaganga bba bwe yali agenda okwanjulwa nga tewali we zaasiinyizaako ku kigambo kya kugattibwa mu Klezia.\nMatovu (ku kkono) ku mukolo gw’okwanjulwa.\nBya JOSEPH MAKUMBI ne JOSEPHAT SSEGUYA\nOMUSUUBUZI w’omu Kampala, awudiisizza mukyala muto, bw’amutegeezezza nti agenda kwanjulwa mukyala mukulu kyokka omukolo ne gusooka kuba gwa kugattibwa mu Klezia!\nNassolo ng’amema mu kadaali\nAbamu ku banne ababadde mu nkiiko zino nabo kyababuuseeko bwe baategeezeddwa ku ssaawa esembayo nti ku nkazu ne gomesi bagatteko ebyambalo by’embaga!\nTonny Matovu omusuubuzi w’engatto ku Boost Arcade esangibwa ku luguudo lwa William mu Kampala, alina abakyala babiri okuli mukyala muto, Betty Nakiwolo ne mukyala mukulu Juliet Nassolo gw’alinamu abaana abasatu.\nMatovu yasalawo ayanjulwe mukyala mukulu era abazadde b’omukyala ku kyalo Betereemu e Kyotera mu disitulikiti y’e Rakai ne bamutegekera mu ssanyu.\nKigambibwa nti wakati awo, mukyala muto yawulira lugambo nti bba mu ntegeka zino mwalimu n’okukuba muggya we embaga makeke.\nWano Nakiwolo yabuuza bba ku by’embaga, Matovu n’amutegeeza nti baali bagenda kumwanjula bwanjuzi.\nMu kiseera kino, ne mukyala mukulu yamanya nti, mukyala muto yali ategedde eby’embaga era abamu ku b’ehhanda ze we baatandikira okuyiiya amagezi engeri gye bayinza okutambuzaamu ebintu nga tewali buzibu bukoleddwa.\nWano we baasalirawo omuko Matovu asooke kugattibwa olwo okwanjulwa kujje oluvannyuma. Mu mbeera eno, Matovu yasoose kugattibwa mu Klezia y’oku kyalo ku Lwomukaaga, ate enkeera olwo n’ayanjulwa.\nOkwanjula kwabadde kw’amaanyi okusinga embaga gy’oyinza okugamba nti yagudde bugwi.\nEra emmere eyaliiriddwa mu kwanjulwa, abamu baaliiriddemu n’eyandibadde ey’embaga kubanga bangi ku mbaga tebaabaddewo. Matovu, yayiye ssente mu kwanjula ng’ebintu bye yatutte kwabaddeko ne loole ya sseminti kwe yagasse n’emmotoka y’omugole ng’ekirabo ne kalonda w’ebintu ebirala.\nOlw’okuba kye baabadde baagala kyabadde kiwedde n’embaga ey’amangu, ebya ‘hane muunu’ Matovu teyabifuddeko baakomyewo Kampala ne badda ku mirimu.\nMatovu yasoose kuggya dduuka lye eriri ku Boost ku mukyala muto mw’abadde atundira engatto n’alikwasa omugole. Nassolo bulijjo abadde akolera ku kizimbe kya Angels Plaza.\nWabula Nakiwolo ku by’edduuka eryamuggyiddwaako yategeezezza nti, bamaze kukkaanya na bba nti agenda kumukolera eddala.\nHajji Muzafaru Kasozi nga ye yabadde ssentebe w’okwanjula ate oluvannyuma era eyafuuse ssentebe w’embaga, yategeezezza Bukedde nti, tewali kye baakoze mu kwekweka era ye kennyini ye yatuukirira Nakiwolo n’amutegeeza nti bagenda kwanjula bakole n’embaga.\nYagasseeko nti, bwe waba nga waliwo ekintu kyonna, Nakiwolo kye yeemulugunyako oba kye yeetaaga ewa Matovu, abatuukirire akibategeeze balabe engeri gye bakimuwa.\nKasozi era nga wa luganda ne Matovu, yagenze mu maaso n’agamba nti si buli mukyala gw’ozaddemu nti omuwasa.\nKasozi ne Matovu ne bagagga bannaabwe ku kizimbe kya Boost, balina ekibiina kyabwe mwe beegattira kye baatuuma G7 ab’omunda nga be baasooka n’okumanya eby’embaga okubaawo wadde abalala mu nteekateeka baasooka kumanya bya kwanjulwa kwokka.\nKigambibwa abamu ku bammemba ba G7, baasalawo okuwasa abakyala abasukka mu omu era nga kati abamu kalombolombo.


Bukedde Online - KIU bukya luba nga lwa mmindi etimpudde City Oilers\nCampiyoni wa basketball yeeswanta\nTTIIMU ya KIU Titans yeggyeeko ekikwa kya sizoni ssatu nga tewangula City Oilers mu liigi ya Basketball bwe yafunye obuwanguzi ku Lwokutaano bwa bugoba 72-57 ku kisaawe kya YMCA e Wandegeya.\nCity Oilers mu Kamyufu nga bubeefuka ne KIU\nMU BASKETBALL KU WIIKENDI\nJKL Dolphins 50-46 UCU Lady Canons\nKIU Titans 72-57 City Oilers\nKIU yanyize bannantameggwa ba National Basket ball League emirundi 5 egy’omudiring'anwa aba City Oilers ebitoliro mu busungu obw’ekitalo n’ebasuuza likodi gye baabadde bakuumidde sizoni 3 nga tebawangulwa Titans okuli n’okubalemesa ekikopo kya sizoni ewedde bwe baabakubira ku Fayinolo enzannya 4-0.\nKu mirundi etaano City Oilers gy’emaze nga yeefuze ekikopo kya Basketball, ebadde ekiwangula ng’ekubiddwaamu omulundi gumu gwokka, wabula ku luno nga sizoni yaakatandika baakakubwa emirundi ebiri ekyeraliikirizza abawagizi nti ekikopo kyandibayita mu myagaanya gy’engalo.\n“Tumaze ebbanga nga twetamiddwa ejjoogo lya City Oilers gye tuli, naye kino kitegeeza nti tuli ku Kikopo oluvannyuma lw’okukuba kyampiyoni era tetugenda kudda mabega,” Brian Wathum atendeka KIU Titans bwe yategeezezza.\nMicheal Bwanga owa KIU yafuuse omuzannyi w’olunaku bwe yakoze obubonero 19 ne Libawundi 9 n’addirirwa Denis Balungu ne Sam Agutu ku bubonero 13 ku 12.\nPoliisi erabudde Kijanangoma ku by'okumutuuza nga Omukama wa Toro\nâ€˜Tugenda kubala Abatoroâ€™\nOyo ayogedde: 'Obutakkaanya obuli e Tooro tujja kubugonjoola'


Obulamu n’Omusaayi Bitwale nga bya Muwendo nga Katonda bw’Abitwala Ebikolwa 15:20) | Okwagala kwa Katonda\nObulamu Obutwala nga bwa Muwendo nga Katonda bw’Abutwala?\n“Ggwe nsibuko y’obulamu.”—ZABBULI 36:9.\n1, 2. Kirabo ki eky’omuwendo ennyo ekiva eri Katonda, era lwaki kya muwendo nnyo?\nKITAFFE ow’omu ggulu yatuwa ekirabo eky’omuwendo ennyo—yatuwa obulamu era yatutonda nga tusobola okwoleka engeri ze. (Olubereberye 1:27) Ekirabo ekyo kitusobozesa okutegeera engeri emisingi gya Bayibuli gye giyinza okutuganyulamu. Bwe tugikolerako, tusobola okufuuka abantu abakulu mu by’omwoyo abaagala Yakuwa era ‘abatendese obusobozi bwabwe obw’okutegeera okusobola okwawulawo ekituufu n’ekikyamu.’—Abebbulaniya 5:14.\n2 Kikulu nnyo leero okutegeera emisingi egiri mu Bayibuli, kubanga ensi ezibuwadde nnyo ate nga n’amateeka agaliwo tegayinza kukola mu mbeera zonna. Ebiriwo mu by’enzijanjaba bisobola okutuyamba okutegeera obulungi ensonga eno, naddala ku bikwata ku musaayi n’enkozesa yaagwo. Eno nsonga nkulu nnyo eri abo bonna abaagala okugondera Yakuwa. Kyokka, bwe tutegeera emisingi gya Bayibuli egikwata ku nsonga eno, tujja kusobola okusalawo mu ngeri ey’amagezi eneetusobozesa okuba n’omuntu ow’omunda omulungi era n’okwekuumiranga mu kwagala kwa Katonda. (Engero 2:6-11) Lowooza ku gimu ku misingi gino.\nOBULAMU N’OMUSAAYI BITUKUVU\n3, 4. Ddi Ebyawandiikibwa lwe byasooka okulaga nti omusaayi mutukuvu, era kino kyesigamiziddwa ku misingi ki?\n3 Amangu ddala nga Kayini amaze okutta Abbeeri, Yakuwa yalaga akakwate akaaliwo wakati w’obulamu n’omusaayi, awamu n’obutukuvu bwabyo. Katonda yagamba Kayini nti: “Omusaayi gwa muganda wo gunkaabirira nga gusinziira mu ttaka.” (Olubereberye 4:10) Okusinziira ku Yakuwa, omusaayi gwa Abbeeri gwali gukiikirira obulamu bwa Abbeeri, obwali busaanyiziddwawo. N’olwekyo, kiyinza okugambibwa nti omusaayi gwa Abbeeri gwakaabirira Katonda awoolere eggwanga.—Abebbulaniya 12:24.\n4 Oluvannyuma lw’amataba g’omu kiseera kya Nuuwa, Katonda yakkiriza abantu okulya ennyama y’ebisolo naye teyabakkiriza kulya musaayi. Yagamba nti: “Naye temulyanga ennyama erimu obulamu bwayo, nga gwe musaayi gwayo. Ate era, omusaayi gwammwe bwe gunaayiibwanga nnaavunaananga oyo anaabanga aguyiye oba ekyo ekinaabanga kiguyiye.” (Olubereberye 9:4, 5) Ekiragiro kino kikwata ku bazzukulu ba Nuuwa bonna nga naffe mw’otutwalidde. Kyongera okukkaatiriza ekyo Katonda kye yali ategeeza bwe yagamba Kayini nti: obulamu bw’ebisolo byonna bukiikirirwa musaayi. Ekiragiro ekyo era kiraga nti Yakuwa, Ensibuko y’obulamu, ajja kuvunaana abantu bonna abatassa kitiibwa mu bulamu n’omusaayi.—Zabbuli 36:9.\n5, 6. Amateeka ga Musa gaalaga gatya nti omusaayi mutukuvu era nti gwa muwendo? (Laba n’akasanduuko akali ku lupapula 78.)\n5 Amateeka ga Musa nago gaalaga nti omusaayi gukiikirira obulamu era nti obulamu butukuvu. Eby’Abaleevi 17:10, 11 wagamba nti: “Omuntu yenna . . . bw’anaalyanga ku musaayi ogw’engeri yonna nja kumwesamba era nja kumutta. Kubanga obulamu buli mu musaayi, era ngubawadde okutangirira obulamu bwammwe ku kyoto, kubanga omusaayi gwe gutangirira ebibi olw’obulamu obugulimu.” *—Laba akasanduuko, “ Omusaayi Gutangirira Ebibi,” ku lupapula 76.\nOMUSAAYI GUTANGIRIRA EBIBI\nMu Bayibuli, omusaayi gutwalibwa okuba nga gwenkanankana n’obulamu. N’olwekyo, mu Isirayiri ey’edda, omwonoonyi eyeenenyanga, yawangayo ssaddaaka ey’ekisolo ku kyoto kya Katonda n’alema okubonerezebwa olw’okumenya amateeka ga Katonda. (Eby’Abaleevi 4:27-31) Ssaddaaka eno yatangiriranga ebibi bye, naye okumala akaseera katono.\nNga bwe kikozesebwa mu Bayibuli, ekigambo ‘okutangirira’ kirina amakulu ‘ag’okuwaanyisa’ oba “okubikka,” ng’ekisaanikira ekigya ku kintu bwe kibikka obulungi ku kintu. Ssaddaaka z’ebisolo zaali tezisobola “kubikka,” oba kutangirira bibi by’abantu mu ngeri etuukiridde, naye zaali zisonga ku ssaddaaka etuukiridde eyandibitangiridde mu bujjuvu.—Abebbulaniya 10:1, 4.\nOkutangirira okwo kwaliwo ‘omubiri gwa Yesu Kristo bwe gwaweebwayo omulundi gumu.’ (Abebbulaniya 10:10) Obulamu bwa Kristo obwali butuukiridde, bwali bukiikirirwa “omusaayi ogw’omuwendo omungi, ng’ogw’omwana gw’endiga ogutaliiko bulema newakubadde ebbala.” Era bwali bwenkanankanira ddala obulamu Adamu bwe yafiirwa. (1 Peetero 1:19) Bwe kityo, Yakuwa yayoleka okwagala n’obwenkanya, era kino ne kitusobozesa okufuna ‘okununulibwa okutaggwaawo.’—Abebbulaniya 9:11, 12; Yokaana 3:16; Okubikkulirwa 7:14.\n6 Omusaayi gw’ensolo eyasalibwanga bwe gwabanga tegugenda kukozesebwa ku kyoto, gwalinanga okuyiibwa ku ttaka. Bwe kityo, mu ngeri ey’akabonero, obulamu bwazzibwangayo eri Nnyini bwo. (Ekyamateeka 12:16; Ezeekyeri 18:4) Kyokka weetegereze nti Abayisirayiri tebaalina kumaliramu ddala musaayi gwonna mu nnyama gye baalinga bagenda okulya. Ensolo bwe yasalibwanga omusaayi ne gufuluma, kyalaga nti Nannyini Bulamu assiddwamu ekitiibwa ekimugwanira era Omuyisirayiri yagiryanga ng’alina omuntu ow’omunda omulungi.\n7. Dawudi yalaga atya nti omusaayi yali agutwala nga mutukuvu?\n7 Dawudi, ‘omusajja eyali asanyusa omutima gwa Katonda,’ yali ategeera bulungi emisingi egiri mu tteeka lya Katonda erikwata ku musaayi. (Ebikolwa 13:22) Lumu ennyonta bwe yali emuluma, abasajja be basatu baawaguza ne bayingira mu nkambi y’abalabe baabwe, ne basena amazzi mu luzzi ne bagamutwalira. Dawudi yakola ki? Yagamba nti, “Ddala nnywe omusaayi gw’abasajja bano abatadde obulamu bwabwe mu kabi nga bagenda okugakima?” Okusinziira ku Dawudi, okunywa amazzi ago kyandibadde ng’okunywa omusaayi gw’abasajja be. N’olwekyo, wadde ng’ennyonta yali emuluma, ‘yagafuka eri Yakuwa.’—2 Samwiri 23:15-17.\n8, 9. Katonda yakyusa mu ngeri gy’atwalamu obulamu n’omusaayi ekibiina Ekikristaayo bwe kyatandikibwawo? Nnyonnyola.\n8 Nga wayiseewo emyaka nga 2,400 nga Nuuwa amaze okuweebwa ekiragiro ekikwata ku musaayi, era nga waakayitawo emyaka nga 1,500 ng’endagaano y’Amateeka emaze okukolebwa, Yakuwa yaluŋŋamya akakiiko akafuzi ak’ekibiina Ekikristaayo ekyasooka okuwandiika ebigambo bino: “Omwoyo omutukuvu naffe, tusazeewo obutayongera kubatikka mugugu mulala, okuggyako ebintu bino ebyetaagisa: okwewalanga ebintu ebiweereddwayo eri ebifaananyi, omusaayi, ebitugiddwa, n’ebikolwa eby’obugwenyufu.”—Ebikolwa 15:28, 29.\n9 Kya lwatu, akakiiko akafuzi akaasooka kaakitegeera nti omusaayi mutukuvu era nti okugukozesa obubi kibi nnyo ng’okwenyigira mu bikolwa eby’obugwenyufu oba ng’okusinza ebifaananyi. Abakristaayo ab’amazima nabo bwe batyo bwe bakkiriza. Era, olw’okuba bakolera ku misingi egiri mu Bayibuli, basanyusa Yakuwa nga balina bye basalawo ebikwata ku nkozesa y’omusaayi.\nENKOZESA Y’OMUSAAYI MU KUJJANJABA\nNnyinza ntya okunnyonnyola omusawo ekyo kye nsazeewo ku nkozesa y’obutundutundu bw’omusaayi?\n10, 11. (a) Abajulirwa ba Yakuwa batwala batya okuteekebwamu omusaayi oba ebitundu byagwo ebina ebikulu? (b) Nkola ki ezikwata ku musaayi Abakristaayo mwe bayinza okuba n’endowooza ez’enjawulo?\n10 Abajulirwa ba Yakuwa bakimanyi nti ‘okwewala omusaayi’ kitegeeza obutakkiriza kuteekebwamu musaayi n’obutagugabira balala oba okutereka ogwabwe gwennyini gusobole okubateekebwamu oluvannyuma. Olw’okuba bassa ekitiibwa mu tteeka lya Katonda, tebakkiriza bitundu bino ebina ebikulu eby’omusaayi: obutoffaali obumyufu, obutoffaali obweru, platelets ne plasma.\n11 Leero, ebitundu by’omusaayi ebyo ebina ebikulu bisobola okuggibwamu obutundutundu obulala ne bukozesebwa mu ngeri ezitali zimu. Omukristaayo yandikkiriza obutundutundu ng’obwo? Yandibututte ‘ng’omusaayi’? Buli omu ateekwa okwesalirawo ku nsonga eno. Bwe kityo bwe kiri ne ku nkola endala ez’obujjanjabi gamba ng’eyo ey’okuggya obucaafu mu musaayi (hemodialysis), enkola ey’okusaabulula omusaayi (hemodilution), n’enkola eyamba omuntu obutafiirwa musaayi mungi (cell salvage), ezizingiramu okukozesa omusaayi gw’omulwadde.—Laba Ebyongerezeddwako ku lupapula 215-218.\n12. Twanditutte tutya ensonga ze tulina okwesalirawo kinnoomu?\n12 Tugambe nti ensonga ze tulina okwesalirawo kinnoomu Yakuwa tazitwala ng’enkulu? Si bwe kiri, kubanga afaayo nnyo ku bye tulowooza ne bye tukola. (Soma Engero 17:3; 24:12.) N’olwekyo, bwe tumala okusaba Yakuwa okutuwa obulagirizi era n’okunoonyereza ku ddagala erimu oba ku bujjanjabi obw’ekika ekimu, tusaanidde okugoberera ekyo omuntu waffe ow’omunda ky’agamba. (Abaruumi 14:2, 22, 23) Kya lwatu, abalala tebalina kutuwaliriza kugoberera omuntu waabwe ow’omunda, era tetusaanidde kubabuuza nti, “Kiki kye wandikoze singa gw’obadde mu mbeera gye ndimu?” Mu nsonga ng’ezo, buli Mukristaayo asaanidde ‘okwetikka obuvunaanyizibwa bwe.’ *—Abaggalatiya 6:5; Abaruumi 14:12; laba akasanduuko, “ Omusaayi Ngutwala nga Mutukuvu?” ku lupapula 81.\nOMUSAAYI NGUTWALA NGA MUTUKUVU?\nOmusingi: ‘Mwewale omusaayi.’—Ebikolwa 15:20.\nNnyinza ntya okunnyonnyola enjawulo eriwo wakati w’ebitundu ebina ebikulu eby’omusaayi n’obutundutundu bwagwo? *\nLwaki nsaanidde okwesalirawo obanga nnakiriza obutundutundu bw’omusaayi oba enzijjanjaba endala ezingiramu okukozesa omusaayi gwange?—Abaruumi 12:2; Abaggalatiya 6:5.\nNnyinza ntya okunnyonnyola omusawo wange ensonga lwaki nzikiriza oba ŋŋaana okukozesa obutundutundu bw’omusaayi?—Engero 13:16.\nAMATEEKA GA YAKUWA GOOLEKA OKWAGALA KWE\n13. Amateeka n’emisingi gya Yakuwa biraga ki? Waayo ekyokulabirako.\n13 Amateeka n’emisingi egiri mu Kigambo kya Katonda biraga nti Yakuwa ye Muwi w’Amateeka omugezi era Taata ayagala abaana be era abafaako ennyo. (Zabbuli 19:7-11) Ekiragiro ‘eky’okwewala omusaayi’ kitukuuma ne tutafuna bizibu biva mu kuteekebwamu musaayi. (Ebikolwa 15:20) Mu butuufu, abasawo bangi bagamba nti okulongoosa omuntu nga tateekeddwamu musaayi nkola “ey’obujjanjabi eri ku mutindo ogwa waggulu ennyo” mu by’ekisawo ebiriwo leero. Eri Abakristaayo ab’amazima, ebyo bikakasa bukakasa nti Yakuwa alina amagezi agatenkanika era nti atwagala nnyo.—Soma Isaaya 55:9; Yokaana 14:21, 23.\n14, 15. (a) Okwagala Katonda kw’alina eri abantu be kweyolekera mu mateeka ki? (b) Oyinza otya okussa mu nkola emisingi egyesigamiziddwako ebiragiro ebyo?\n14 Amateeka Katonda ge yawa Abayisirayiri gaalaga nti yali abafaako nnyo. Ng’ekyokulabirako, olw’okuba Abayisirayiri baalina ebintu bingi bye baakoleranga waggulu ku nnyumba zaabwe, yabalagira okuteekanga emiziziko waggulu ku nnyumba zaabwe okusobola okuziyiza obubenje. (Ekyamateeka 22:8; 1 Samwiri 9:25, 26; Nekkemiya 8:16; Ebikolwa 10:9) Katonda era yalagira nti ente ezitomera zisibibwenga. (Okuva 21:28, 29) Omuntu okubuusa amaaso ebiragiro ebyo kyali kiraga nti tassa kitiibwa ku bulamu bw’abalala era ekyo kyali kiyinza okumuviirako okubaako omusango gw’okuyiwa omusaayi.\n15 Oyinza otya okussa mu nkola emisingi egyesigamiziddwako ebiragiro ebyo? Lowooza ku mbeera y’ekidduka kyo, engeri gy’okivugamu, ebisolo byo, amaka go, ekifo w’okolera, n’engeri gye weesanyusaamu. Mu nsi ezimu, obubenje bwe businga okuviirako abavubuka okufa, nga kino kitera okubaawo olw’okuba bessa mu mbeera ez’akabi. Wadde kiri kityo, abavubuka abaagala okusigala mu kwagala kwa Katonda obulamu babutwala nga bwa muwendo era tebeesanyusa nga bakola ebintu ebiyinza okuba eby’akabi eri obulamu bwabwe. Tebaba na ndowooza nti tebayinza kutuukibwako kabi. Wabula beesanyusaamu naye ng’ate beegendereza ebintu ebisobola okubasuula mu mitawaana.—Omubuulizi 11:9, 10.\n16. Musingi ki oguli mu Bayibuli ogukwata ku kuggyamu embuto? (Laba n’obugambo obwa wansi.)\n16 N’obulamu bw’omwana atannazaalibwa bwa muwendo mu maaso ga Katonda. Mu Isirayiri ey’edda, omuntu bwe yatuusanga akabi ku mukazi ali olubuto, ne kiviirako omukazi oyo oba omwana we okufa, oyo eyabanga akoze ekintu ekyo Katonda yamutwalanga ng’omussi, era yalinanga okusasula “obulamu olw’obulamu.” * (Soma Okuva 21:22, 23.) Kati kubamu akafaananyi ku ngeri Yakuwa gy’awuliramu bw’alaba abantu abangi abaggyamu embuto buli mwaka. Bangi baggyamu embuto beewale obuvunaanyizibwa obw’okukuza abaana oba olw’okwagala okweyongera okwenyigira mu bikolwa obw’obugwenyufu nga tewali kibataataganya.\n17. Oyinza otya okugumya omuntu eyaggyamu olubuto nga tannayiga mazima?\n17 Naye ate kiri kitya ku mukazi eyaggyamu olubuto nga tannayiga mazima ga Bayibuli? Yakuwa tayinza kumusonyiwa? Si bwe kiri! Mu butuufu, omuntu eyeenenya mu bwesimbu asobola okuba omukakafu nti Yakuwa ajja kumusonyiwa ng’asinziira ku musaayi gwa Yesu ogwayiibwa. (Zabbuli 103:8-14; Abeefeso 1:7) Yesu Kristo yagamba nti: “Sajja kuyita batuukirivu wabula aboonoonyi, basobole okwenenya.”—Lukka 5:32.\n18. Kiki Ekigambo kya Katonda kye kiraga ekiviirako omuntu okuyiwa omusaayi?\n18 Yakuwa takoma ku kutugaana kutuusa kabi ku balala, naye era ayagala tuggye mu mitima gyaffe obukyayi, kubanga buyinza okutuviirako okuyiwa omusaayi. Omutume Yokaana yagamba nti: “Buli atayagala muganda we aba mutemu.” (1 Yokaana 3:15) Omuntu ng’oyo takoma ku kuba nti akyawa muganda we, naye era aba amwagaliza kufa. Obukyayi bw’aba alina eri muganda we bweyolekera mu bintu ng’okumuwaayiriza oba okumwogerako eby’obulimba ekiyinza okuviirako muganda we okubonerezebwa. (Eby’Abaleevi 19:16; Ekyamateeka 19:18-21; Matayo 5:22) N’olwekyo kikulu nnyo okufuba okuggya mu mitima gyaffe obukyayi bwonna obuyinza okubaamu.—Yakobo 1:14, 15; 4:1-3.\n19. Omuntu agoberera emisingi egiri mu Bayibuli atwala atya ebyawandiikibwa gamba nga Zabbuli 11:5 ne Abafiripi 4:8, 9?\n19 Abo abatwala obulamu nga bwa muwendo nga Yakuwa bw’abutwala, era abaagala okwekuumira mu kwagala kwe, beewala ebikolwa eby’obukambwe. Zabbuli 11:5 lugamba nti: “[Yakuwa] Akyawa omuntu yenna ayagala ebikolwa eby’obukambwe.” Ekyawandiikibwa ekyo tekyogera bwogezi ku ekyo Katonda ky’atayagala, naye era kirimu obulagirizi obukwata ku ngeri gye tulina okweyisaamu. Kikubiriza abo bonna abaagala Katonda okwewala okwesanyusaamu okw’engeri yonna okulimu ebikolwa eby’obukambwe. N’ebigambo Yakuwa ye “Katonda ow’emirembe” bikubiriza abaweereza be okujjuza ebirowoozo byabwe ebintu ebyagalibwa, ebirungi, n’ebitenderezebwa. Ebintu ebyo bisobozesa emirembe okubaawo.—Soma Abafiripi 4:8, 9.\nWEEWALE EBIBIINA EBIVUNAANIBWA OMUSANGO GW’OKUYIWA OMUSAAYI\n20-22. Abakristaayo ensi bagitwala batya, era lwaki?\n20 Mu maaso ga Katonda, ensi ya Sitaani yonna evunaanibwa omusango gw’okuyiwa omusaayi. Enteekateeka zaayo ez’eby’obufuzi ezoogerwako mu Byawandiikibwa ng’ensolo enkambwe, zitirimbudde obukadde n’obukadde bw’abantu nga mw’otwalidde n’abaweereza ba Yakuwa bangi. (Danyeri 8:3, 4, 20-22; Okubikkulirwa 13:1, 2, 7, 8) Nga bakolera wamu ne bannabyabufuzi, abasuubuzi ne bannasayansi baweesezza eby’okulwanyisa eby’akabi ennyo, era babifunyeemu ssente nnyingi nnyo. Mazima ddala tekyewuunyisa nti “ensi yonna eri mu buyinza bw’omubi”!—1 Yokaana 5:19.\n21 Olw’okuba abagoberezi ba Yesu “si ba nsi” era nga tebeenyigira mu bya bufuzi bw’ensi eno ne mu ntalo zaayo, beewala ekintu kyonna ekiyinza okubaleetera okubaako omusango gw’okuyiwa omusaayi. * (Yokaana 15:19; 17:16) Nga bakoppa Kristo, bwe bayigganyizibwa tebeesasuza. Wabula, balaga abalabe baabwe okwagala era babasabira.—Matayo 5:44; Abaruumi 12:17-21.\n22 N’ekisinga byonna, Abakristaayo ab’amazima beewala okuba n’akakwate ne “Babulooni Ekinene,” amadiini ag’obulimba gonna, era nga kye kisinga okuvunaanibwa omusango gw’okuyiwa omusaayi. Bayibuli egamba nti ‘omusaayi gwa bannabbi, n’abatukuvu, n’ogwa bonna abattibwa ku nsi gwalabika mu kyo.’ N’olwekyo, tukubirizibwa bwe tuti: “Mukifulumemu, abantu bange.”—Okubikkulirwa 17:6; 18:2, 4, 24.\n23. Kitegeeza ki okuva mu Babulooni Ekinene?\n23 Okwekutula ku Babulooni Ekinene kizingiramu ebintu bingi so si kuggya buggya linnya lyaffe mu nkalala z’abagoberezi baabwe. Era kizingiramu n’okukyawa ebintu ebibi eddiini ez’obulimba bye zikola oba bye ziwagira—ebintu ng’obugwenyufu, okwenyigira mu by’obufuzi, n’okululunkanira eby’obugagga. (Soma Zabbuli 97:10; Okubikkulirwa 18:7, 9, 11-17) Ebintu ng’ebyo bitera okuvaamu okuyiwa omusaayi.\n24, 25. Katonda asinziira ku ki okusaasira omuntu aliko omusango gw’okuyiwa omusaayi ayeennenyeza, era kino kitujjukiza nteekateeka ki eyaliwo mu biseera bya Bayibuli?\n24 Nga tetunnayiga mazima, buli omu ku ffe alina engeri gye yali awagiramu enteekateeka ya Sitaani era bwe kityo n’aba ng’avunaanibwa omusango gw’okuyiwa omusaayi. Kyokka, olw’okuba twakyusa amakubo gaffe, ne tutandika okukkiririza mu kinunulo kya Kristo, era ne tuwaayo obulamu bwaffe eri Katonda, twafuna enkolagana ennungi ne Katonda era n’obukuumi mu by’omwoyo. (Ebikolwa 3:19) Obukuumi buno butujjukiza ebibuga ebyaddukirwangamu ebyogerwako mu Bayibuli.—Okubala 35:11-15; Ekyamateeka 21:1-9.\n25 Enteekateeka eyo yali etya? Omuyisirayiri bwe yattanga omuntu mu butanwa, yalinanga okuddukira mu kimu ku bibuga ebyo. Abalamuzi abaalina ebisaanyizo bwe baamalanga okukakasa nti ddala yamutta mu butanwa, oyo eyali asse omuntu yalinanga okubeera mu kibuga ekyo okutuusa nga kabona asinga obukulu amaze okufa. Kati awo yali asobola okubeera mu kifo ekirala kyonna. Nga kino kikyoleka bulungi nnyo nti Katonda musaasizi era nti obulamu abutwala nga bwa muwendo! Ebibuga ebyo eby’edda bitujjukiza enteekateeka ya Katonda eriwo leero, eyeesigamiziddwa ku kinunulo kya Kristo, esobola okutukuuma ne tutattibwa olw’okumenya mu butanwa ebiragiro bya Katonda ebikwata ku butukuvu bw’omusaayi n’obulamu. Enteekateeka eyo ogisiima? Osobola otya okukiraga nti ogisiima? Engeri emu kwe kuyita abalala ne bakwegattako mu ‘kibuga eky’okuddukiramu,’ naddala kati ‘ng’ekibonyoobonyo ekinene’ kinaatera okutandika.—Matayo 24:21; 2 Abakkolinso 6:1, 2.\nKIRAGE NTI OBULAMU OBUTWALA NGA BWA MUWENDO NG’OBUULIRA KU BWAKABAKA\n26-28. Embeera gye tulimu leero efaanana etya n’eyo Ezeekyeri gye yalimu, era tuyinza tutya okwekuumira mu kwagala kwa Katonda?\n26 Embeera abantu ba Katonda gye balimu leero etujjukiza eyo nnabbi Ezeekyeri gye yalimu. Yakuwa yamuwa omulimu gw’okulabula ennyumba ya Isirayiri. Katonda yamugamba nti: “Bw’owuliranga ekigambo ekiva mu kamwa kange, obawanga okulabula okuva gye ndi.” Ezeekyeri aba kulagajjalira mulimu ogwo, yandibadde avunaanibwa omusaayi gw’abo abattibwa Yerusaalemi bwe kyazikirizibwa. (Ezeekyeri 33:7-9) Naye Ezeekyeri yali muwulize era teyaliiko musango gwa kuyiwa musaayi.\n27 Leero, tuli mu kiseera ng’ensi ya Setaani yonna eneetera okuzikirizibwa. Bwe kityo, Abajulirwa ba Yakuwa bagitwala ng’enkizo era ng’obuvunaanyizibwa okulangirira ‘olunaku lwa Katonda olw’okuwoolerako eggwanga,’ era n’okubuulira obubaka bw’Obwakabaka. (Isaaya 61:2; Matayo 24:14) Weenyigira mu bujjuvu mu mulimu guno omukulu? Omutume Pawulo yatwala omulimu gw’okubuulira nga mukulu nnyo. Eyo ye nsonga lwaki yali asobola okugamba nti: “Sivunaanibwa musaayi gwa muntu yenna, kubanga saalekayo kubabuulira kigendererwa kya Katonda.” (Ebikolwa 20:26, 27) Awatali kubuusabuusa yatuteerawo ekyokulabirako ekirungi ennyo!\n28 Kya lwatu, bwe tuba twagala okwekuumira mu kwagala kwa Yakuwa, tetulina kukoma ku kutunuulira bulamu na musaayi nga Yakuwa bw’abitunuulira, naye era kitwetaagisa n’okusigala nga tuli bayonjo oba nga tuli batukuvu mu maaso ge. Ekyo tujja kukiraba mu ssuula eddako.\n^ lup. 5 Ku bikwata ku bigambo bya Katonda bino, “Obulamu buli mu musaayi,” magazini eyitibwa Scientific American egamba nti: “Wadde ng’ebigambo ebyo bikozesebwa mu ngeri ya kabonero, kye bigamba kituufu ddala: buli kika ky’akatoffaali k’omusaayi kyetaagisa obulamu okusobola okubaawo.”\n^ lup. 12 Laba Awake! eya Agusito 2006, olupapula 3-12, eyakubibwa Abajulirwa ba Yakuwa.\n^ lup. 16 Enkuluze nnyingi ezinnyonnyola ebigambo bya Bayibuli zigamba nti ebigambo ebiri mu Okuva 21:23 “tebiyinza kuba nga bikwata ku kabi akatuusibwa ku mukazi yekka.” Ate era weetegereze nti Bayibuli teyogera ku bukulu bwa mwana ali mu lubuto, ekiraga nti ekyo Yakuwa si ky’asinziirako okusala omusango.\n^ lup. 21 Laba Essuula 5, “Okusigala nga Tweyawudde ku Nsi.”\n^ lup. 70 Okusobola okumanya ebisingawo, laba ebyongerezeddwako ku lupapula 215-216.\nTWALA OBULAMU BW’EBISOLO NGA BWA MUWENDO\nWadde nga Yakuwa atukkiriza okutta ebisolo okufuna eby’okulya n’eby’okwambala oba olw’okwetaasa, tetusaanidde kukozesa bubi buyinza obwo. (Olubereberye 3:21; 9:3) Tetwagala kubeera ng’omuyizzi omukambwe Nimuloodi, ayinza okuba nga yattanga ebisolo olw’okunyumirwa obunyumirwa. (Olubereberye 10:9) Mu kifo ky’ekyo, tusaanidde okukoppa Yakuwa, afaayo ennyo ku nsolo zonna, nga mw’otwalidde n’enkazalugya entono ennyo.—Yona 4:11; Matayo 10:29.\nAmateeka ga Musa galaga engeri Yakuwa gy’afaayo ennyo ku bisolo. (Okuva 23:4, 5, 12; Ekyamateeka 22:10; 25:4) Ate era, mu Engero 12:10 wagamba nti: “Omutuukirivu alabirira ebisolo bye, naye n’okwandibadde ng’okusaasira kw’ababi kuba kwa bukambwe.” Mu kiseera ekitali kya wala, abantu abakambwe bajja kuzikirizibwa.\nWali osomyeko ebyo ebiri mu kitabo ky’Eby’Abaleevi ne bikulema okutegeera oba n’owulira nga tebikunyumira? Okutegeera ebyo ebiri mu kitabo ky’Eby’Abaleevi kisobola okukuyamba okusinza Yakuwa ng’oli mutukuvu.


Bukedde Online - Ettaka libuutikidde abazimbi ewa Bakuli\nAmasasi ganyose ku Arua Park\nEnjala mu Uganda evudde ku sipiidi Bannayu...\nETTAKA libuutikidde abantu abamu ne bafa ku kizimbe ekizimbibwa ewa Bakuli mu Kampala.\nPoliisi ng'etuuse mu kifo awagudde enjega eno.\nEkizimbe kino kiri ku kkubo eriva ku bitaala ewa Bakuli okuyunga ku Lubaga road.\nBaatandika okukizimba ne bayiwa enkokoto ku ludda olumu olw'omusingi wabula ku Lwokutaano baabadde bakedde okuyikuula ku ludda olulala bongere okuzimba ng'oludda lwe basima luliko kabuyonjo ey'ekinnya ettaka ne libumbulukuka ne libuutikira abaabadde wansi.\nLyabumbulukuse ku saawa nga 3:00 ez'enkya kyokka wezaaweredde saawa 6:00 mu ttuntu nga baakaggyayo omulambo gumu ogw'omusajja eyabadde ategeerekese nga Henry Kizza kyokka ng'erinnya likyatankanibwa.\nOkusiziira ku Livingstone Kandiho aduumira ebikwekweto ku poliisi ya Kampalamukadde, ettaka bwe lyabumbulukuse abaabadde bakola ku kizimbe basoose kubikweka poliisi ne baggyayo omulambo ne bagukweka, ebyuma bye babadd ebakozesa ne tulakita ezisima ne bazikweka.\nPoliisi weyajjidde yaggyeyo omusajja ne bamuteeka mu ambyulensi okumutwala e Mulago era okusinziira ku Michael Ssebbanja eyabadde avuga ambyulensi, webaamutuusirizza e Mulago ng'akutuse omugongo yabadde tasobola kuyimirira wadde okutuula.\nPoliisi yategeezezza nti kkamera ezaabadde ku kifo nga zikwata ebifaananyi, abakozi baaziggyewo ne kompyuta okwabadde ebifaananyi baagenze okuzituukako ng'ebifaananyi babisanguddemu. Nannyini kizimbe yabadde tannaba kutegeerekeka.\nEmbeera nga bw'ebadde mu kibuga ku lunaku lw'okulonda Pulezidenti n'ababaka ba Palamenti\nOgwa Kanyamunyu gusindikiddwa mu Kkooti Enkulu\nMunnayuganda afiiridde mu ntiisa mu America


Yesu Azuukiza Mutabani wa Nnamwandu e Nayini | Obulamu bwa Yesu\nBISOME MU Alur Amharic Armenian Aymara Azerbaijani Azerbaijani (Cyrillic) Bassa (Cameroon) Batak (Karo) Batak (Toba) Bicol Boulou Bulgarian Cambodian Catalan Cebuano Chichewa Chitonga Chitonga (Malawi) Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kazakh (Arabic) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luswayiri Luswayiri (Congo) Luvale Luwalabu Macedonian Macua Malagasy Malay Malayalam Maltese Mauritian Creole Maya Moore Myanmar Ndau Nigerian Pidgin Norwegian Nyungwe Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Urdu Uruund Uzbek Vietnamese Wallisian Waray-Waray\nAZUUKIZA OMUNTU E NAYINI\nOluvannyuma lw’okuwonya omuweereza w’omusirikale, Yesu ava e Kaperunawumu n’agenda e Nayini, ekifo ekyesudde mayiro ezisukka mu 20 mu bukiikaddyo bwa Kaperunawumu. Yesu tali yekka. Ali wamu n’abayigirizwa be awamu n’ekibiina ky’abantu ekinene. Oboolyawo bwe baba banaatera okuyingira ekibuga Nayini obudde buba buwungedde. Basanga Abayudaaya bangi nga bagenda okuziika. Basitudde omulambo gw’omuvubuka nga baguggya mu kibuga nga bagutwala okuguziika.\nNaye ku bantu bonna abagenda okuziika, asinga okuba omwennyamivu ye maama w’omuvubuka oyo. Omukazi oyo nnamwandu, kyokka kati omwana we omu yekka gw’abadde naye afudde. Omwami we bwe yafa, waakiri yali akyalinawo mutabani we oyo. Lowooza ku nkolagana omukazi oyo gy’abadde nayo ne mutabani we. Mutabani we oyo gw’abadde asuubiriramu buli kimu, naye kati naye afudde. Kati olwo ani agenda okumulabirira n’okumubudaabuda?\nYesu bw’alaba omukazi oyo ng’ali mu nnaku ey’amaanyi, awulira bubi nnyo. Mu ngeri ey’ekisa agamba omukazi oyo nti: “Lekera awo okukaaba.” Naye takoma awo. Asembera n’akwata ku katanda okuli omulambo. (Lukka 7:13, 14) Ekyo kireetera abo bonna abagenda okuziika okuyimirira. Bangi bateekwa okuba nga beebuuza, ‘Kiki ky’ategeeza, era kiki ky’agenda okukola?’\nAte abo abatambula ne Yesu abamulabye ng’akola ebyamagero, ng’awonya abalwadde? Oboolyawo tebalabangako Yesu ng’azuukiza omuntu yenna. Wadde ng’edda ennyo waaliwo abantu abaazuukizibwa, ddala Yesu asobola okuzuukiza omuntu? (1 Bassekabaka 17:17-23; 2 Bassekabaka 4:32-37) Yesu agamba nti: “Muvubuka, nkugamba nti, situka!” (Lukka 7:14) Ekyo kyennyini kye kibaawo. Omuvubuka atuula n’atandika okwogera! Yesu amukwasa maama we attidde ennyo kyokka ng’ate musanyufu nnyo. Kati omwana we mulamu.\nAbantu bwe balaba ng’omuvubuka oyo azuukidde, batendereza Oyo awa obulamu, Yakuwa, nga bagamba nti: “Nnabbi omukulu alabise mu ffe.” Abalala bategeera ensonga lwaki Yesu akoze ekyamagero ekyo, ne bagamba nti: “Katonda afuddeyo ku bantu be.” (Lukka 7:16) Amawulire agakwata ku kyamagero ekyo ganguwa okusaasaana mu bitundu ebyetooloddewo, oboolyawo ne gatuuka n’e Nazaaleesi, ekitundu Yesu gye yakulira, ekyesudde mayiro nga mukaaga okuva e Nayini. Amawulire ago gatuuka ne mu Buyudaaya.\nYokaana Omubatiza akyali mu kkomera, era ayagala nnyo okumanya ebyo Yesu by’akola. Abayigirizwa ba Yokaana bamubuulira ku byamagero Yesu by’akola. Ekyo kikwata kitya ku Yokaana?\nKiki ekibaawo nga Yesu anaatera okuyingira ekibuga Nayini?\nEkyo Yesu ky’alaba kimuleetera kuwulira atya, era kiki ky’akolawo?\nEkyamagero Yesu ky’akola kikwata kitya ku bantu?


Bukedde Online - Bakutte gwe balumiriza okutta Kaweesi\nPalamenti eyisizza omusolo ku ‘WhatsApp’...\nOMUSERIKALE wa poliisi abadde anoonyezebwa nga kigambibwa nti yali kw'abo abaakuba Felix Kaweesi amasasi akwatiddwa. Ye Abel Kitagenda, eyali omuduumizi wa Flying Squad owa Kampala North ng’alina ofiisi ku poliisi y’e Kawempe. Kigambibwa nti yadduka mu Uganda mu October 2017, oluvannyuma lw’amagye okukwata mukama we Nixon Agasirwe awerennemba n’emisango mu kkooti y’amagye egy’okuwamba abanoonyi b’obubudamu n’abazzaayo e Rwanda.\nYaddukira Dubai gye yalina okuva yeeyongereyo e Bungereza eri baganda be, kyokka n’alemererwa okukola ku mpapula. Baamukoledde pulaani endala egenda e Canada ng’omunoonyi w’obubudamu.\nYakomyewo mu Uganda mu April mu buseera bya Paasika. Yakozesezza ssente n’afuna paasipooti endala n’akyusa amannya ne yeeyita Abbas Muyomba. Erya Muyomba linnya lya kitaawe ow’e Bweyogerere mu Bbuto we baasenga nga bava e Busoga.\nYakwatiddwa abaserikale b’ekitongole ekikessi ekya ISO ku Lwokubiri ku ssaawa nga 2:00 ez’ekiro ng’agenda okusisinkana amukolera ku mpapula ezimutwala e Canada. Yabadde agenda kumusisinkana ku luguudo Nkurumah emabega wa Uganda House. Yabadde mu mmotoka ya Benz gye yasoose okusimba okumpi n’ekizimbe kya Cham Towers (eyali UCB). Wano we baamusaliddeko ne bamukwata.\nFelix Kaweesi yattibwa nga March 17, nga yaakava ewuwe e Kulambiro mu Munisipaali y’e Nakawa. Yattibwa ne ddereeva we Godfrey Mambewa n’omukuumi Kenneth Erau.\nKITAGENDA ENGERI GY’ABIYINGIRAMU Omukazi Christine Muhoza Mbabazi eyali muninkini wa Kaweesi kyokka nga yakwatibwa aba ISO yategeeza nti, olukwe lw’okutta Kaweesi lwalimu abaserikale era olukiiko olwattaanya obutemu lwali ku wooteeri ya Kati Kati. Yayogera abaali mu lukiiko (amannya galekeddwa) okwali eyali omuduumizi wa Flying Squad e Kawempe. Ono kigambibwa nti ye Kitagenda.\nKyokka mu kukola olukwe teyamanya nti naye yali waakufa. Kigambibwa nti Kitagenda yalabwako ku geeti ya Kaweesi ku makya ng’ali ku pikipiki n’ayogera n’omuserikale akuuma geeti era omuserikale yawulirwa ng’agamba omusajja eyali ku pikipiki ateeberezebwa nti ye Kitagenda nti “we shall keep time” ekitegeeza nti, 'tugenda kukwata obudde'.\nEyali ku pikipiki yavuga n’agenda. Kigambibwa nti emmotoka ya Kaweesi bwe yatuuka we baamuttira, eyali ku pikipiki we yali era yawanika omukono n’ayimiriza emmotoka. Eno y'ensonga lwaki emmotoka yasigala etokota nga n'amataala gaaka.\nOlw’okuba ddereeva yali mu lukwe, yayimiriza emmotoka olwo abatemu ne balyoka bakuba Kaweesi ne banne amasasi. Kiteeberezebwa nti omusajja ono yali Kitagenda. ANI YALIWO OKULABA? Kaweesi bwe yattibwa waliwo omuvubuka eyakwatibwa nga ye Isaac (amannya amalala galekeddwa).\nOno abeera kumpi n’ewa Kaweesi era byonna ebyaliwo yabiraba ng’asinziira mu ddirisa. Isaaca ne banne bana (amannya galekeddwa) baasooka kuggalirwa Kyengera mu nfo ya ISO gye baabaggya okubazza e Nalufenya. Nga bali e Nalufenya yalaba Kitagenda ng’aleese abasibe abalala ku musango gw’okutta Kaweesi, olwo Isaac n’ategeeza banne nti “oyo ye musajja gwe nnalaba mu kutta Kaweesi.” Kyokka banne baamukomako asirike, kyokka oluvannyuma bino yabitegeeza aba ISO.\nKaweesi bwe yattibwa, Kitagenda y’omu ku baakozesebwa okukwata abagambibwa okuba abatemu. Col. Frank Bagyenda Kaka akulira ISO bwe yatuukiriddwa yategeezezza Bukedde nti, bakyalina be bakyanoonya era ajja kubyogerako nga bakwatiddwa.\nOkwogera ne Kaka twasoose kutuukirira Minisita w’obutebenkevu, Gen Elly Tumwine eyajulizza Kaka. Omwogezi wa poliisi, Emilian Kayima yategeezezza Bukedde nti, Kitagenda tamumanyi ng’omuserikale wa poliisi n’agamba nti osanga abadde “yinfooma'.\nOmwogezi w’amagye, Brig, Richard Karemire yagambye nti amagye si ge gaamukutte, “Mubuuze abaamukutte abatuufu.” Kaweesi bukya attibwa, waliwo abantu bangi abazze bakwatibwa kyokka abamu ne bayimbulwa ku kakalu ka kkooti.


Bukedde Online - Eby'okwewunda n'engatto tubijja mukukola Kasasiro\nEby'okwewunda n'engatto tubijja mukukola Kasasiro\nAbadde ssentebe w'abavuybuka e Iganga afiiridde mu kabenje\nEnkaayana ku bizimbe bya Nakivubo Blue zis...\nBammemba b’ekibiina kya MUWA nga bakola amanda.\nNGA tonnalowooza ku kyakusuula by'oyita kasasiro, wandibadde osooka kulowooza ku by'omuwendo by'osobola okuggyamu n'obifunamu ssente n'ogatta ku nnyingiza yo nga bw'olwanirira n'obutonde bw'ensi. Robinah Nattimba Ssebugwawo, musomesa ku Precious Hours Namere - Mpereerwe, era akola ng'omukugu eyeebuuzibwako mu kitongole kya Education Legacy Uganda.\nAnnyonnyola nti: Nalaba ng'ebimu ku bikozesebwa mu masomero ebisabibwa abazadde bisukka ne nfuna ekirowoozo ne bannange mu Mpereerwe wansi wa pulojekiti ya Culture Legacy Outreach ne tutandika pulojekiti ya Education Legacy n'ekigendererwa ky'okulaba nti n'abaana abava mu famire ezitalina busobozi nabo bafuna ebikozesebwa.\nTukozesa ebipapula ebya bookisi, obusaanikira bw'amacupa abayizi bwe bakozesa mu kubala, eccupa z'amazzi, obudomola, ne tubyongerako omutindo abayizi ne basoma nga basanyufu. Ebikozesebwa tubironda ku mikolo naddala ebicupa ne cokolo, ebibookisi n'ebirala ne tubigula wakati wa 12,000/- ne 22,000/-.\nTweyambisa obukugu bwa buli omu ku bammemba omukaaga okukola bye twetaaga nga bya mutindo. Mu kino tufunye kontulakiti okutendeka abasomesa mu masomero naddala agali wansi w'ekitongole kya World Vision mu bitundu nga Mityana, Buikwe n'awalala. Emyoleso gye tugendamu tuvaayo tufunye emikwano abatuyambye okukyusa obulamu bwaffe.\nWadde pulojekiti nnungi naye ssente ezisasulwa abakozin'abasomesa olumu tezibaawo olw'okuba abazadde b'abaana tebasasulira mu budde.\nTwetaaga kapito okwongera mu bizinensi.\nEntambula nayo etukaluubirira.\nEBIKONGOLIRO TUBIKOLAMU ENGATTO\nJoanita Nakigudde 26, owa Kongoliro Creations, mutuuze w'e Matugga Lwadda ‘B' mu Wakiso. Yakuguka mu Art & Industrial design ku yinivasite e Kyambogo.\nAgamba nti, "Obuyiiya nabuggya ku yunivasite, abasomesa bwe baatulagira okuyiiya ekintu ekitakolwangako, nalowooza ku bikongoliro. Nakola kateni okuva mu bikongoliro era nali omu ku bayizi abaasinga mu ssomo ly'obuyiiya n'okunoonyereza era bwe namaliriza okusoma bye neeyongera okukola okutuusa kati.\nTukozesa ebisosonkole by'amagi, emipiira gy'emmotoka emikadde, ebipapula, ebikongoliro. Nkola ebyokwewunda by'abakyala eby'omu bulago, eby'oku matu okuva mu mpapula n'ebikongoliro n'endeku, obugatto obw'okusonsekamu mu bikongoliro n'ebyangwe, ensawo okuva mu biveera by'amatundubaali, obukwata ebisumuluzo, essaawa ez'oku bisenge n'ebirala\nEMITENDERA MU KUKOLA ENGATTO Y'EKIKONGOLIRO\nTunoonya ebikongoliro ne tubyanika. Okubiwawula n'okubisalamu okusinziira ku sayizi y'engatto. Tubinnyika mu langi okubikyusa endabika. Okulongoosa nga kuwedde, tugattako eddiba nga lipimiddwa n'obuguwa.\nTuteekako soole ekoleddwa mu mipiira gy'emmotoka nga tukozesa gaamu. Bye tukola tubiguza abasuubuzi mu Kampala, abantu ssekinnoomu ne mu myoleso. Engatto y'omukulu ey'ebikongoliro tugitunda 25,000/-, ey'omuto 15,000/-.Essaawa y'oku kisenge ekoleddwa mu bisusunku by'amagi n'ebipapula zitandikira ku 50,000/- n'okusingawo. Ebyokwewunda bitandikira ku 5,000/-.\nOkusoomoozebwa okusinga kwa katale akakyali akatono n'ennyingiza ekyali ntono ng'ate twetaaga ekifo ekigazi aw'okukolera. Waliwo endowooza nti, ebisiige bya bbeeyi, bya bagagga, bya Bazungu nakyo ekitukosa. Okuvuganya kwa maanyi n'ebintu ebiva ebweru ate nga bya ssente ntono. Tukyetaaga ebyuma okulinnyisa omutindo n'obungi bw'ebintu bye tukola.\nTWATANDIKA NA 8,000/- OKUKOLA AMANDA\nAgnes Mugabi 51, owa MUWA Charchoal briquettes akola amanda agafumbisibwa mu kasasiro. Ye mutandisi w'ekibiina kya Kitambuza Village Initiative nga mutuuze w'e Kanyanya - Kitambuza Zooni e Kawempe, musawo mutendeke wabula mu kiseera kino akola ng'omutendesi ku Lugogo Industrial Training Institute. Ekibiina kyatandika mu 2001 ne bammemba 27 okuva e Kitambuza, Kanyanya, Komamboga n'ebitundu ebirala. "Ekimu ku byatutandisa ekibiina kino kulaba nga tulwanirira obutonde bw'ensi nga bwe tugaggawala. Twatandika bakyala ffekka oluvannyuma abaami ne batwegattako.\nTwatandika ne 8,000/- okugula ebikozesebwa nga eby'okubumbiramu, kasasiro yabanga wa bwereere. Amanda gano gafumba wakati w'essaawa nnya ne mukaaga\nEBYETAAGIBWA MU KUKOLA AMANDA\nKasasiro naddala nakavundira eyeeyambisibwa okukola olusennyente omuva amanda. Obuwunga bwa muwogo obufumbeko, bukola nga gaamu n'okuzitoya olusennyente.Ebbumba, eriyamba okugumya amanda. l Amazzi ageeyambisibwa mu kubumba amanda, ppipa omukuumibwa amazzi.\nEMITENDERA GY'OKUKOLA AMANDA\nOkukuhhaanya n'okusunsula kasasiro okuggyamu ebitavunda kubanga tukozesa nnakavundira.\nOkubikaza n'okwokya okukola ekisiriiza nga kitwala wakati w'essaawa ssatu ne nnya\nEbisiriiza tubiteeka mu kyuma ekibisekula okufuuka ensaano.\nOlusennyente tulugattamu obuwunga bwa muwogo ne tubitabulira mu kyuma okumala eddakiika eziri wakati wa 10 ne 20.\nTutandika okubumba amanda nga tukozesa obutiba bw'ebyuma eby'enjawulo.\nTugapanga mu masa ag'obutimba mu kisiikirize we gayisiza empewo okukala. Amanda tugatunda mu kkiro nga emu tugitunda ku 1,000/-. Akatale kasinga mu Bayindi, amalwaliro n'amasomero.\nKasasiro abeeramu obucaafu n'ebicupa okutusala.\nOlumu tufuna wooda mu budde bw'enkuba kyokka nga tulina okwanika kasasiro.\nBakasitoma abamu baagala tubakolere ku bwereere.\nOkwagazisa n'okumanyisa abantu amanda gano, si kyangu.\nWaliwo abatukozesa wooda ne batakomawo kutugulako.\nOlumu be tuyigiriza basenguka ne tusigaza eddibu ly'abakozi.\nOluusi bannaffe bapima ebirungo ebitatuukanye na mutindo ne byonoona omutindo. Wabula, tufunye ssente z'okwekulaakulanya okuva ku munisipaali e Kawempe.\nBangi ku bammemba baddayo ne basoma okwongera okukuguka mu buyiiya. Abavubuka tebakyenyigira mu bumenyi bw'amateeka kuba tubawadde emirimu.\nTutambudde mu mawanga okuli: Kenya, Dar-es-salaam n'ebitundu by'eggwanga ebitali bimu nga tugenda okutendeka abantu. Ekimu ku bitukuumidde ku mulamwa gwa pulojekiti zaffe, kye tukola tukyagala era tukikolerera.


Bukedde Online - Fresh Kid akunze abato okweyiwa e Namboole mu kivvulu kya Toto\nFresh Kid akyaddeko ku kitebe kya Vision Group n'akunga abazadde okuleeta abaana baabwe mu kivvulu kya Toto Christmas Festival ku Ssande eno e Namboole abakonkone endongo.\nFresh Kid ng'abbonga ku Robert Kabushenga akulira Vision Group etwala ne Bukedde Famire\nBYA PATRICK KIBIRANGO\nFresh Kid ayanirizidwa akulira Vision Group Robert Kabushenga gw'ayasanze mu ofiisi ye, n'amulambuza kampuni yonna era n'ayogerera ne ku mpewo za Bukedde Fama Embuutikizi kw'ayitidde okukubiriza abato okweyiwa mu kivvulu kya Toto Christmas Festival ku Ssande eno.\nOluvanyuma batudde mu lukungaana lwa bannamawulire Fresh mw'ategeezezza nga bwasula yesunga ekivvulu kya Toto ekigenda okubeerawo ku Sunday eno nga December 8th kuba ayagala kukuliisaayo bato banne mu misomo mungeri ya sitayiro.\nKabushenga yakakasiza abantu nti nga bulijjo Vision group wetegekka tewaba kikyama era nasaba abazade okwewala okutwala abaana babwe mu bivvulu ebitabazimba wabula babaleete mu Toto bassanyuke ne banaabwe ate nga bwebafuna emikwano.\nGrace Nampiima avunanyizibwa ku katabo ka Toto era ayakulidemu enteekateeka z’ekivvulu yategeezeza nti enteekateeka zonna ziwedde nga kati balinze kusanyusa bato .\nOkuyingira kwa 10000/= era emiryango gyakuggulwawo ku ssaawa bbiri era ku mulundi Abayimbi abato okuli Esther ne Ezekiel Mutesasira nabo baakubayo, wamu ne Paasita Wilson Bugembe bakube abato omuziki.\nEkivvulu kino kitegekedwa Vision Group ne kiwagirwa Dstv ,Foodhub, Bank of Africa, Indomie, Britania Allied industries ne Splash.


Bukedde Online - Ab'akatale k'e Wandegeya batabukidde KCCA\nAb'akatale k'e Wandegeya batabukidde KCCA\nBbaasi ezidda mu mawanga ag'omuliraano zizzeemu okukola\nOgw'abaasengulwa ku luguudo lw'eggaali y'o...\nBy Florence Nassamba\n“Tetugenda kuva ku midaala gyaffe olw’ensonga ezeekuusa ku kugondera ekiragiro kya Pulezidenti Museveni eky’obutaddamu kusasula ssente ezimenya amateeka eri obukulembeze bw’akatale kaffe."\nABASUUBUZI b'akatale k'e Wandegeya batabukidde KCCA okubagobaganya mu katale Gavumenti ke yabazimbira okwekulaakulanya.\nKu Lwokuna akawungeezi bano abaakulembeddwa abookya enkoko okuli; Mustapha Mutebi ne Ismail Jjuuko beekalakaasizza olwa kye baayise KCCA okubagoba ku midaala gyabwe olw'okugaana okugisasula olwa ssente zino okuyimirizibwa Pulezidenti Museveni gye buvuddeko.\n[image_library_tag 2ec26ec4-13ae-4484-ba2c-90db96d7edd1 703x467 alt="Omu ku basuubuzi, Ismail Jjuuko ng'alaga ebimu ku biwandiiko ebibakkiriza okukolera mu katale k'e Wandegeya bwe yabadde alaga obutali bumativu olwa kye yayise KCCA okubagobaganya mu kifo kino." width="703" height="467" ]\nOmu ku basuubuzi, Ismail Jjuuko ng'alaga ebimu ku biwandiiko ebibakkiriza okukolera mu katale k'e Wandegeya bwe yabadde alaga obutali bumativu olwa kye yayise KCCA okubagobaganya mu kifo kino.\n"Tetugenda kuva ku midaala gyaffe olw'ensonga ezeekuusa ku kugondera ekiragiro kya Pulezidenti Museveni eky'obutaddamu kusasula ssente ezimenya amateeka eri obukulembeze bw'akatale kaffe," Mutebi bwe yaweze. Ono yeegattiddwaako ssentebe w'akatale kano, Issa Ssekimpi n'akulira abakyala, Mayi Nabukenya abaasabye Pulezidenti ne ofiisi ya Col. Edith Nakalema okuyingira mu nsonga zino.\nBaakukulumidde n'abakungu okuva mu ofiisi ya KCCA ey'ekikula ky'abantu okuli; Esau Galuhande ne Henry Bukenya olwa kye baayise okutandika okukuta n'obukulembeze bwa Jonathan Gitta obwagobeddwa olw'emivuyo okuli; egy'okusolooza ku basuubuzi abookya enkonko 13,000/- (buli lunaku) n'okweddiza emidaala gy'abasuubuzi egyenjawulo ekikontana n'amateeka agafuga obutale.\nOmwogezi wa KCCA, Daniel Nuwe Abine bwe yatuukiriddwa yasuubizza okusisinkana enjuyi zonna n'abasaba okuba abakkakkamu.\nAkatale k’e Wandegeya\nDaniel Nuwe Abine\nMinisita attukizza ebikwekweto ku bifo ebirabirira abaana\nMukasa eyalondeddwa e Lubaga adduukiridde bakateeyamba b'e Nalukolongo\nSsebaana alaajana lwa ttaka\nSsebaana Kizito bamututteko ekizimbe mu Kampala wakati\nLukwago bamusabye obukadde 500


Yoleka Okukkiriza ng’Okwa Musa | Ogw’Okusoma\nBISOME MU Afrikaans Albanian Amharic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kinyarwanda Kirghiz Kirundi Kisonge Kongo Korean Krio Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Marathi Maya Mexican Sign Language Moore Ndebele Ndonga Nepali Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Olw’okukkiriza, Musa bwe yakula yagaana okuyitibwa mutabani wa muwala wa Falaawo.”—BEB. 11:24.\nKIKI KYE TUYIGIRA KU MUSA BWE KITUUKA . . .\nku njawulo eri wakati w’okuluubirira eby’obugagga eby’akaseera obuseera n’eby’obugagga eby’olubeerera?\nku ngeri Yakuwa gy’atuyambamu okusobola okukola obulungi omulimu gw’aba atuwadde?\nku kwekaliriza empeera ey’okutuweebwa mu biseera eby’omu maaso?\n1, 2. (a) Bwe yali wa myaka 40, kiki Musa kye yasalawo okukola? (Laba ekifaananyi waggulu.) (b) Lwaki Musa yasalawo okuyisibwa obubi awamu n’abantu ba Katonda?\nMUSA yali amanyi bulungi obulamu bwe yandibaddemu singa yasigala mu Misiri. Yalabanga amayumba g’Abamisiri abagagga agaali galabika obulungi ennyo. Yali atwalibwa ng’omulangira mu Misiri era yali ‘ayigiriziddwa mu magezi gonna ag’e Misiri,’ oboolyawo omwali ebikwata ku mmunyeenye, okubala, n’ebirala. (Bik. 7:22) Tewali kubuusabuusa nti Musa kyandimwanguyidde okufuna eby’obugagga, ettutumu, n’enkizo Abamisiri bangi ze baali batasobola kufuna!\n2 Kyokka bwe yali wa myaka 40, Musa yasalawo okukola ekintu ekiteekwa okuba nga kyewuunyisa nnyo Falaawo awamu n’ab’omu maka ge. Yaleka obulamu obulungi bwe yalimu mu Misiri n’asalawo okubeera n’abantu ba Katonda abaali abaddu! Lwaki? Kubanga Musa yalina okukkiriza okw’amaanyi. (Soma Abebbulaniya 11:24-26.) Olw’okuba yalina okukkiriza okw’amaanyi, Musa yali ng’alaba Yakuwa, “Oyo atalabika,” era yali akkiririza mu bisuubizo bye.—Beb. 11:27.\n3. Bibuuzo ki ebisatu ebigenda okuddibwamu mu kitundu kino?\n3 Okufaananako Musa, naffe tusaanidde okulaba “Oyo atalabika.” Tulina okuba n’okukkiriza okw’amaanyi. (Beb. 10:38, 39) Okusobola okunyweza okukkiriza kwaffe, ka twetegereze ebyo ebyogerwa ku Musa ebiri mu Abebbulaniya 11:24-26. Nga twetegereza ebintu ebyo, tugenda kufuna eby’okuddamu mu bibuuzo bino: Okukkiriza kwayamba kutya Musa okwewala okwegomba okw’omubiri? Musa bwe yavumibwa, okukkiriza kwamuyamba kutya okutwala enkizo ze yalina nga za muwendo? Era lwaki Musa “yeekaliriza empeera eyali ey’okumuweebwa”?\nYEEWALA OKUTWALIRIZIBWA OKWEGOMBA OKW’OMUBIRI\n4. Kiki Musa kye yali amanyi ku “ssanyu ly’ekibi”?\n4 Olw’okuba yalina okukkiriza, Musa yali akimanyi nti ‘essanyu ly’ekibi’ lya kaseera buseera. Kyokka abalala bayinza okuba ng’ebintu baali babiraba bulala. Baali bakirabye nti ensi ya Misiri, eyali ejjudde okusinza ebifaananyi n’ebikolwa eby’obusamize, yali efuuse ggwanga kirimaanyi ate ng’abantu ba Katonda baali baddu era nga babonaabona. Naye Musa yali akimanyi nti Katonda yali asobola okukyusa ebintu. Wadde ng’abantu ababi baali balabika ng’abali obulungi, Musa yali mukakafu nti baali bajja kuzikirizibwa. N’olwekyo, Musa teyatwalirizibwa “ssanyu ly’ekibi ery’akaseera obuseera.”\n5. Kiki ekinaatuyamba okwewala okutwalirizibwa ‘essanyu ly’ekibi ery’akaseera obuseera’?\n5 Oyinza otya okwewala okutwalirizibwa ‘essanyu ly’ekibi ery’akaseera obuseera’? Kijjukirenga nti essanyu omuntu ly’afuna ng’akoze ekibi liba lya kaseera buseera. Okukkiriza kusobola okukuyamba okukiraba nti “ensi eggwaawo n’okwegomba kwayo.” (1 Yok. 2:15-17) Lowooza ku ekyo ekigenda okutuuka ku bantu abakola ebibi naye ne bagaana okwenenya. Abantu ng’abo bali “mu bifo eby’obuseerezi: . . . entiisa zibamalirawo ddala!” (Zab. 73:18, 19) N’olwekyo, bw’okemebwa okukola ekibi osaanidde okwebuuza, ‘Ebiseera byange eby’omu maaso nnandyagadde bibeere bitya?’\n6. (a) Lwaki Musa “yagaana okuyitibwa mutabani wa muwala wa Falaawo”? (b) Lwaki ekyo Musa kye yasalawo okukola kyali kya magezi?\n6 Okukkiriza Musa kwe yalina kwamuyamba okusalawo mu ngeri ey’amagezi. Bayibuli egamba nti: “Olw’okukkiriza, Musa bwe yakula yagaana okuyitibwa mutabani wa muwala wa Falaawo.” (Beb. 11:24) Musa teyalowooza nti yali asobola okuweereza Katonda ng’eno bw’aweereza ne mu lubiri, oboolyawo asobole okukozesa obuyinza n’eby’obugagga bye yalina okuyamba Baisiraeri banne. Mu kifo ky’ekyo, Musa yali mumalirivu okwagala Yakuwa n’omutima gwe gwonna n’obulamu bwe bwonna n’amaanyi ge gonna. (Ma. 6:5) Ekyo Musa kye yasalawo okukola kyamuwonya ebizibu bingi. Bingi ku bintu by’e Misiri Musa bye yeerekereza, Abaisiraeri bwe baali bava e Misiri baagenda nabyo. (Kuv. 12:35, 36) Falaawo yaswala nnyo era yafiira mu nnyanja. (Zab. 136:15) Kyokka ye Musa yawonawo era Katonda yamukozesa okukulembera eggwanga lya Isiraeri nga bava e Misiri. Mu butuufu, obulamu bwe bwali bwa makulu.\n7. (a) Okusinziira ku Matayo 6:19-21, lwaki tusaanidde okweterekera eby’obugagga eby’olubeerera? (b) Waayo ekyokulabirako ekiraga enjawulo eri wakati w’okweterekera eby’obugagga eby’akaseera obuseera n’okweterekera eby’obugagga eby’olubeerera.\n7 Bwe kiba nti oli muweereza wa Yakuwa era ng’okyali muvubuka, okukkiriza kuyinza kutya okukuyamba ng’osalawo omulimu gw’onookola? Kiba kya magezi okwetegekera ebiseera eby’omu maaso. Okukkiririza mu bisuubizo bya Katonda kisobola okukuyamba okweterekera eby’obugagga eby’olubeerera mu kifo ky’okweterekera ebyo eby’akaseera obuseera. (Soma Matayo 6:19-21.) Ekyo kyennyini mwannyinaffe Sophie, eyali omuzinyi omukugu, kye yakola. Yaweebwa sikaala okuva mu kampuni ezitali zimu mu Amerika era ne bamusuubiza emirimu emisava. Sophie agamba nti: “Olw’okuba nnali wa ttutumu, abantu bangi baali banneegomba. Mu butuufu, nnawuliranga nga nsukkulumye ku bavubuka bannange. Wadde kyali kityo, saali musanyufu.” Lumu Sophie yalaba vidiyo eyitibwa Young People Ask—What Will I Do With My Life? Agamba nti: “Wadde nga nnali mugagga era nga ndi wa ttutumu, nnakiraba nti nnali sikyaweereza Yakuwa n’omutima gwange gwonna. Nneegayirira Yakuwa annyambe era ne ndeka omulimu gw’okuzina.” Bw’alowooza ku ekyo kye yasalawo okukola, Sophie awulira atya? Agamba nti: “Kati ndi musanyufu nnyo. Nze n’omwami wange tuweereza nga bapayoniya. Wadde nga tetuli batutumufu era nga tetulina ssente nnyingi, kati tulina enkolagana ennungi ne Yakuwa, tulina abayizi ba Bayibuli bangi, era tulina n’ebiruubirirwa eby’omwoyo. Mu butuufu, sirina kintu kyonna kye nnejjusa.”\n8. Magezi ki agali mu Bayibuli agasobola okuyamba abavubuka okusalawo ku ngeri gye banaakozesaamu obulamu bwabwe?\n8 Yakuwa amanyi ebyo ebisobola okukuganyula. Musa yagamba nti: “Mukama Katonda wo akwagaza ki wabula okutyanga Mukama Katonda wo, okutambuliranga mu makubo ge gonna, n’okumwagala, n’okuweereza Mukama Katonda wo n’omutima gwo gwonna, n’emmeeme yo yonna, okwekuumanga ebiragiro bya Mukama n’amateeka ge, bye nkulagira leero, olw’obulungi bwo.” (Ma. 10:12, 13) Bw’oba oli muvubuka era ng’olowooza ku mulimu gw’onookola, fuba okulonda ogwo ogunaakusobozesa okwagala Yakuwa n’okumuweereza “n’omutima gwo gwonna, n’emmeeme yo yonna.” Bw’onookola bw’otyo, ojja kufuna emikisa mingi.\nENKIZO ZE YALINA YALI AZITWALA NGA ZA MUWENDO\n9. Lwaki obuvunaanyizibwa Musa bwe yali akwasiddwa tebwali bwangu kutuukiriza?\n9 “Okuvumibwa [Musa] kwe yayolekagana nakwo ng’oyo Eyafukibwako Amafuta yakutwala ng’eky’obugagga ekisinga obugagga bw’e Misiri.” (Beb. 11:26) Musa ayitibwa “oyo Eyafukibwako Amafuta,” oba “Kristo,” olw’okuba Yakuwa yamulonda okukulembera Abaisiraeri nga bava e Misiri. Musa yali akimanyi nti obuvunaanyizibwa obwali bumukwasiddwa tebwandibadde bwangu kutuukiriza. Yali akimanyi nti yandibadde ‘avumibwa,’ kwe kugamba, yandibadde ayigganyizibwa. Emabegako, omu ku Baisiraeri banne yamugamba nti: “Ani eyakuwa obukulu n’okutulamula ffe?” (Kuv. 2:13, 14) Ne Musa kennyini yabuuza Yakuwa nti: “Falaawo anampulira atya nze?” (Kuv. 6:12) Okusobola okwetegekera okuyigganyizibwa, Musa yategeeza Yakuwa ebyali bimweraliikiriza. Yakuwa yayamba atya Musa okutuukiriza obuvunaanyizibwa obwo obutaali bwangu?\n10. Yakuwa yayamba atya Musa okutuukiriza obuvunaanyizibwa bwe?\n10 Okusookera ddala, Yakuwa yagamba Musa nti: “Ndibeera wamu naawe.” (Kuv. 3:12) Eky’okubiri, Yakuwa yanyweza okukkiriza kwa Musa ng’amubuulira agamu ku makulu g’erinnya lye. Yagamba Musa nti: “Nja Kubeera Ekyo Kye Nnaasalawo Okubeera.” * (Kuv. 3:14, NW) Eky’okusatu, Yakuwa yawa Musa amaanyi okukola ebyamagero, ekyalaga nti Musa yali asindikiddwa Katonda. (Kuv. 4:2-5) Eky’okuna, Yakuwa yalonda Alooni okuba omwogezi wa Musa, asobole okumuyamba okutuukiriza obuvunaanyizibwa bwe. (Kuv. 4:14-16) Musa we yafiira, yali mukakafu nti Katonda awa abaweereza be ebyo bye beetaaga okusobola okutuukiriza obuvunaanyizibwa bwonna bw’aba abawadde. Yagamba Yoswa eyamuddira mu bigere nti: “Mukama ye wuuyo abakulembera; anaabeeranga naawe, taakulekenga so taakwabulirenga: totya so totekemuka.”—Ma. 31:8.\n11. Lwaki obuvunaanyizibwa Musa bwe yaweebwa yabutwala nga bwa muwendo nnyo?\n11 Obuvunaanyizibwa Musa bwe yaweebwa yabutwala nga bwa muwendo nnyo ‘okusinga obugagga bw’e Misiri.’ Lwaki? Kubanga, yakiraba nti okuweereza Katonda Omuyinza w’Ebintu Byonna kyali kya muwendo nnyo okusinga okuweereza Falaawo. Era yakiraba nti enkizo Yakuwa gye yali amuwadde ey’okukulembera Abaisiraeri yali ya muwendo nnyo okusinza okuba omulangira mu Misiri. Mu butuufu, Musa yafuna emikisa mingi olw’okwoleka endowooza ennuŋŋamu. Yalina enkolagana ey’oku lusegere ne Yakuwa, oyo eyamuwa amaanyi ag’ekitalo n’asobola okukulembera Abaisiraeri nga bagenda mu Nsi Ensuubize.—Ma. 34:10-12.\n12. Nkizo ki Yakuwa z’atuwadde?\n12 Naffe Yakuwa alina omulimu gw’atuwadde. Okufaananako omutume Pawulo n’abalala, naffe Yakuwa atukwasizza “obuweereza,” okubuulira amawulire amalungi. (Soma 1 Timoseewo 1:12-14.) Ffenna tulina enkizo eyo. (Mat. 24:14; 28:19, 20) Okugatta ku ekyo, abamu ku ffe bali mu buweereza obw’ekiseera kyonna. Bakkiriza bannaffe abamu abakuze mu by’omwoyo, baweereza ng’abakadde oba abaweereza mu kibiina. Kyokka, ab’eŋŋanda zo abatali bakkiriza n’abantu abalala bayinza obutalaba mugaso guli mu kuba na nkizo ng’ezo. Bayinza n’okukuvuma olw’okubaako ebintu bye weefiiriza okusobola okuweereza Yakuwa mu bujjuvu. (Mat. 10:34-37) Singa obakkiriza okukumalamu amaanyi, oyinza okutandika okwebuuza obanga ddala kya magezi okweyongera okwoleka omwoyo ogw’okwefiiriza n’okwetikka obuvunaanyizibwa Yakuwa bw’akuwadde. Singa ekyo kikutuukako, okukkiriza kuyinza kutya okukuyamba okusigala ng’oli munywevu?\n13. Yakuwa atuyamba atya okutuukiriza obuvunaanyizibwa bw’atuwa?\n13 Kikulu nnyo okusaba Yakuwa n’omutegeeza ebyo ebikweraliikiriza. Yakuwa ye yakukwasa obuvunaanyizibwa bw’olina mu kibiina kye era ajja kukuyamba okubutuukiriza obulungi. Nga bwe yayamba Musa, naawe bw’ajja okukuyamba. Okusookera ddala, Yakuwa akugamba nti: “Naakuwanga amaanyi; weewaawo, naakuyambanga; weewaawo, naakuwaniriranga n’omukono ogwa ddyo ogw’obutuukirivu bwange.” (Is. 41:10) Eky’okubiri, Yakuwa akukakasa nti ebisuubizo bye byesigika. Agamba nti: “Nnayogera, n’okutuukiriza ndituukiriza; nnateesa, n’okukola ndikola.” (Is. 46:11) Eky’okusatu, Yakuwa akuwa “amaanyi agasinga ku ga bulijjo” okukuyamba okutuukiriza obuweereza bwo. (2 Kol. 4:7) Eky’okuna, okusobola okukuyamba okweyongera okumuweereza n’obwesigwa, Kitaffe ow’omu ggulu akuwadde bakkiriza banno mu nsi yonna abasobola ‘okukubudaabuda n’okukuzimba.’ (1 Bas. 5:11) Okukimanya nti Yakuwa akuwa byonna bye weetaaga okusobola okutuukiriza obuweereza bwo, kisobola okukuyamba okunyweza okukkiriza kwo era ne kikuyamba okutwala enkizo z’olina nga za muwendo nnyo okusinga ekintu kyonna ky’oyinza okufuna mu nsi.\n“YEEKALIRIZA EMPEERA EYALI EY’OKUMUWEEBWA”\n14. Lwaki Musa yali mukakafu nti yandifunye empeera?\n14 Musa “yeekaliriza empeera eyali ey’okumuweebwa.” (Beb. 11:26) Wadde ng’ebyo Musa bye yali amanyi ku biseera eby’omu maaso byali bitono nnyo, ebintu ebyo byamuyamba okusalawo mu ngeri ey’amagezi. Okufaananako jjajjaawe Ibulayimu, Musa yali mukakafu nti Yakuwa asobola okuzuukiza abafu. (Luk. 20:37, 38; Beb. 11:17-19) Okukkiriza kwe yalina mu bisuubizo bya Katonda kwamuyamba obutakitwala nti emyaka 40 gye yamala nga mmomboze n’emyaka 40 gye yamala mu ddungu gyali gifiiridde bwereere. Wadde nga yali tamanyidde ddala ngeri Yakuwa gye yandituukirizzaamu bisuubizo bye byonna, Musa yalina okukkiriza okw’amaanyi ne kiba nti yali ng’alaba empeera eyali ey’okumuweebwa.\n15, 16. (a) Lwaki tusaanidde ‘okwekaliriza empeera ey’okutuweebwa’? (b) Mikisa ki gye weesunga okufuna mu nsi empya?\n15 Naawe ‘weekaliriza empeera ey’okukuweebwa’? Okufaananako Musa, naffe waliwo ebintu ebikwata ku bisuubizo bya Katonda bye tutamanyi. Ng’ekyokulabirako, tetumanyi ‘kiseera’ kyennyini ekibonyoobonyo ekinene we kinaatandikira. (Mak. 13:32, 33) Wadde nga tetumanyi buli kimu ekikwata ku Lusuku lwa Katonda, ebyo bye tumanyi bingi nnyo ku ebyo Musa bye yali amanyi. Yakuwa atuyambye okumanya ebintu bingi Obwakabaka bwe bye bunaakola ne kiba nti tusobola bulungi ‘okwekaliriza empeera ey’okutuweebwa.’ Bwe tutegeera obulungi ebikwata ku nsi empya, kisobola okutuyamba okukulembeza Obwakabaka mu bulamu bwaffe. Mu ngeri ki? Lowooza ku kino: Osobola okugula ennyumba nga tosoose kutegeera bulungi bigikwatako? Kya lwatu nti ekyo tosobola kukikola. Mu ngeri y’emu, tetusobola kumala biseera byaffe nga tuluubirira ekintu kye tutakakasa nti kijja kubaawo. Okukkiriza kwe tulina kusaanidde okutuyamba okulaba obulungi engeri obulamu gye bunaabamu mu Bwakabaka bwa Katonda.\nNga kijja kutuleetera essanyu lingi nnyo okwogerako n’abaweereza ba Yakuwa ab’edda nga Musa! (Laba akatundu 16)\n16 Okusobola okutegeera obulungi engeri obulamu gye bunaabamu mu Bwakabaka bwa Katonda, kikulu ‘okwekaliriza empeera ey’okukuweebwa,’ kwe kugamba, okukuba akafaananyi ng’oli mu Lusuku lwa Katonda. Ng’ekyokulabirako, bw’oba osoma ku baweereza ba Katonda ab’edda, lowooza ku ebyo by’oyinza okubabuuza nga bazuukidde. Lowooza ku ebyo nabo bye bayinza okukubuuza ebikwata ku ngeri gye watambuzaamu obulamu bwo mu nnaku ez’oluvannyuma. Lowooza ku ngeri gy’onoowuliramu ng’osisinkanye bajjajjaabo ne bajjajja ba bajjajjaabo era n’engeri gy’onoobayambamu okutegeera ebyo Katonda by’abakoledde. Lowooza ku ssanyu ly’onoofuna ng’oyiga ebisingawo ebikwata ku nsolo ez’enjawulo mu nsi empya. Fumiitiriza ku ngeri enkolagana yo ne Yakuwa gy’ejja okweyongera okunywera ng’ogenda weeyongera okufuuka omuntu atuukiridde.\n17. Okufumiitiriza ku mikisa gye tunaafuna mu biseera eby’omu maaso kituganyula kitya?\n17 Okufumiitiriza ku mikisa gye tunaafuna mu biseera eby’omu maaso kituyamba okugumira ebizibu, okusigala nga tuli basanyufu, n’okusalawo mu ngeri eraga nti twagala okufuna obulamu obutaggwaawo. Pawulo yagamba Abakristaayo abaafukibwako amafuta nti: “Bwe tusuubira kye tutalaba, tukirindirira n’obugumiikiriza.” (Bar. 8:25) Ebigambo bya Pawulo ebyo bikwata ne ku Bakristaayo abalina essuubi ery’okubeera ku nsi emirembe gyonna. Wadde nga tetunnafuna mpeera yaffe, okukkiriza kwe tulina kutuyamba okulindirira n’obugumiikiriza ‘empeera ey’okutuweebwa.’ Okufaananako Musa, naffe ekiseera kye tumaze nga tuweereza Yakuwa tetukitwala nti kifiiridde bwereere. Mu kifo ky’ekyo, tuli bakakafu nti “ebintu ebirabika bya kaseera buseera, naye ebitalabika bya lubeerera.”—Soma 2 Abakkolinso 4:16-18.\n18, 19. (a) Lwaki tulina okufuba ennyo okunyweza okukkiriza kwaffe? (b) Kiki kye tujja okulaba mu kitundu ekiddako?\n18 Okukkiriza kusobola okutuyamba okuba “abakakafu ddala ku bintu wadde nga tebinnalabibwa.” (Beb. 11:1) Omuntu atalina ndowooza nnuŋŋamu, eky’okuweereza Yakuwa takitwala ng’ekintu ekikulu. Omuntu ng’oyo eby’obugagga eby’omwoyo abitwala nga “bya busirusiru.” (1 Kol. 2:14) Naye ffe tulina essuubi ery’okubeerawo emirembe gyonna n’okulaba abantu abaafa nga bazuukidde. Ebintu ebyo abantu abatamanyi Yakuwa tebabitegeera. Okufaananako abafirosoofo abaaliwo mu kyasa ekyasooka abaagamba nti Pawulo yali ajoboja bujoboja, ne leero bwe tuba tubuulira, abantu abasinga obungi balowooza nti bye twogera tebiriimu nsa.—Bik. 17:18.\n19 Okuva bwe kiri nti leero abantu bangi tebalina kukkiriza, buli omu ku ffe asaanidde okufuba ennyo okunyweza okukkiriza kwe. Saba Yakuwa akuyambe “okukkiriza kwo kuleme okuggwaawo.” (Luk. 22:32) Okufaananako Musa, bulijjo fumiitiriza ku nkizo gy’olina ey’okuweereza Yakuwa ne ku ssuubi ery’obulamu obutaggwaawo. Era bulijjo kijjukire nti okukola ekibi tekivaamu kalungi konna. Kyokka waliwo n’ekintu ekirala kye tusobola okuyigira ku Musa. Mu kitundu ekiddako tujja kulaba engeri okukkiriza gye kwayambamu Musa okulaba “Oyo atalabika.”—Beb. 11:27.\n^ lup. 10 Ng’ayogera ku bigambo bya Katonda ebiri mu Okuva 3:14, omwekenneenya wa Bayibuli omu yagamba nti: “Tewali kiyinza kulemesa Katonda kutuukiriza kigendererwa kye . . . Erinnya [Yakuwa] lyali lya kuba kigo eri Abaisiraeri, era lyandibayambye okuba n’essuubi n’okubudaabudibwa.”


Bukedde Online - Obukodyo abayaaye bwe bakozesa okutengula emitima gy’abawala\nEbizibu abawala abeekwanira abalenzi bye...\nABASAJJA ab’amazima batono. Eno y’enjogera n’endowooza abawala abakyanoonya ababeezi gye balina.\nKino kivuddeko abawala abamu okusigala ku mudaala olw’okutya okugwa mu mitawaana.\n1.Bakulembeza nnyo ssente; Omukwano gwandibadde tegugulwa, kyokka bo abavubuka abalina ebigenderwa ebyabwe gamba nga okukwabula n’okunyaga abawala kye basinga okukozesa. Alaga omuwala ssente era mukazi wattu naye olw’okuba alabye ku ssente talwa ng’asumulira sikaati era olufuna ky’agala ng’adduka.\n4.Bakozesa akakodyo k’okwanjula ‘eηηanda zaabwe’ mu bwangu. Abavubuka bakimanyi nti omuwala bw’omulaga abeηηanda zo akutwala nti oli wa mazima. Bano olumu aba amanyi n’okubakubira ku ssimu, ogenda okukiteegera nga yali akulimba ng’oli lubuto.\n5.Akakodyo kokwekebeza omusaayi Omuwala ky’alina okumaya nti si buli muyaaye nti mulwadde, kati n’abavubuka oba abasajja abumu abayaaye bakimanyi nti omuwala ali siriyaasi asookera ku kwebeza musaayi era olukufuna akusabirawo mukikole kuba ye aba akimanyi nti mulamu.\nAte abamu aba yasasudde dda ssente gye bakeberera bakulimbe nti mulamu era wano ekiddirira kuba kukukozesa kubanga naawe omwesize.\n6.Beefuula abakola ennyo. Abavubuka bano buli lw’omusisinkana akulaga nga bw’alina ebyokukola era obudde bwo aba na butono nga tayagala kumumanya nnyo. Ekiddirira omuwala ng’amweyabiza n’okumuwa ebibye olubikombako ng’adduka.\n7. Beefuula abeηηanda z’abantu abalina amanya amanene. Okugeza asobola okweyita mutabani wa minisita oba wa mmemba wa palamenti sinakindi okweyita mu ganda w’omuyimbi owerinnya era olw’okuba mukaziwattu weegomba okufuuka omunene weekanga olugudemu ng’akukwabuddeko ebibyo.\n8. Okukyusa amannya. Abavubuka abamu bamanyi okweyita amannya g’abanene naddala abo abatabatera kweraga mu lujjudde okusobola okukkirizisa omuwala nti ddala omuntu gwaliko mutuufu.\n9.Tebatera kutwala bawala waka waabwe. Ebiseera ebisinga omuyaaye akutwala wa mukwano gwe oba mu loogi kubanga aba amanyi nti akwagalako byakiyaaye.


OMUKOZI abazizza mukama we nga yaakatunda kasooli n’amutemaatema amajambiya n’amutta n’akuliita n’ensimbi obukadde mukaaga.\nRobert Kawungeezi 38, omutuuze w’e Kisoga Namuyovu mu ggombolola y’e Kyegonza mu Gomba abadde omusuubuzi w’ebirimu yattiddwa mu bukambwe omukozi we eyategeerekeseeko erya Bujingo bwe yamubazizza ng’akutamye n'amutema ejjambiya ku nsingo n’agwa olwo n’amutemaatema n’aleka ng’afudde n’akuliita n’ensimbi ezitamanyiddwa muwendo.\nOmukazi eyabadde okumpi n’ennimiro ya Kawungeezi yalabye Bujingo ng’adduka n’akuba enduulu abatuuze ne bamutaayiza ne bamukwatira ku kyalo kye Kabanda ng’adduka ne bamutemaatema ne bamutta kyokka nga ssente yazikwese dda mu nsiko.\nSsentebe w’ekyalo, Charles Majimbi yategeezezza nti omutemu (Bujingo) yamumanyira ku mukama we Kawungeezi ng’amulaba atambula naye kyokka nga teyeewandiisanga ku LC era babadde tebamanyi gye yava n’asaba abantu abaleeta abakozi okubanjula eri abakulembeze.\nPoliisi y’e Kanoni yatuuse mu kifo awagudde enjega eno kyokka yasanze abatuuze batabuse nga bagezaako okuteekera omulambo gw’omutemu omuliro n’egubaggyako n’egutwala mu ggwanika ly’eddwaaliro e Gombe n’ogwabadde mukama we Kawungeezi.\nOmugenzi Kawungeezi abadde n’amaka abiri e Nsambwe n’e Kisoga mu Gomba era alese abakazi babiri okuli Mary Nakimbugwe gw’abadde alinamu abaana bana (4) ne Rebecca Ahereza gwabadde yaakazaalamu omwana omu akyayonka.\nPoliisi y’e Kanoni,


Bukedde Online - Ab'omu Katanga bawambye ofiisi ya LC lwa ssentebe waabwe kulwawo kuweebwa buyinza\nDr. bamuwangudde ku bwannabakyala n'akiika...\nGwebakwatidde mu bubbi e Namungoona yekwasa...\nABATUUZE b’omu Kimwanyi zooni mu Katanga e Wandegeya ab’ekiwayi ky’omuvubuka eyawangula obwassentebe, Thomas Bagonza bakedde kuwamba ofiisi ya L.C.1 nga bagamba nti omuntu waabwe bamukandaalizza nnyo okugiyingira.\nAbaserikale nga bakuuma Poliisi ya Kimwanyi zooni mu Katanga oluvannyuma lw'okugigobamu abatuuze abaabadde bagiwambye nga bagamba baagala ssentebe waabwe omuggya agikwasibwe mu butongole. EKIF: GODFREY LUKANGA\nAbamu ku batuuze bategeezezza nti waliwo eyayisizzaamu ekizindaalo ekiro ng’abakunga okugenda okuwamba ofiisi era ku Lwokusatu ku makya bonna baakedde kugumba mu ofiisi n’ebweru waayo okutuusa poliisi lwe yazze n’ebagumbulula.\nAkutwala poliisi ya Kimwanyi Cadet ASP. Jamir Ssendiwalana yazze ne kabangali ezijjudde abaserikale bbiri ne bafulumya ababadde bawambye ofiisi n’agiggalawo n’abalagira buli okudda ku mirimu n’abawa amagezo basooke balinde omuntu waabwe amale kulayizibwa mu butongole.\nHassan Sempala Wasswa eyali ssentebe gwe baawangula yagambye nti yaloopye omusango ku kooti e Nabweru ng’awakanya ebyava mu kulonda kubanga abaalondesa baakola ensobi ne bakyusa we balondera bulijjo ne balondesezza mu yunivasite e Makerere nga tebabategeezezza mu buwandiike.\n“Ekirungi kooti yatuwadde ekiragiro ekiyimiriza Bagonza okulayira n’obutakola mirimu nga ssentebe wa L.C.1. Njagala nfune obwenkanya kubanga akakiiko k’eby’okulonda bwe kabeera kakyusizza ekifo kalangira ebbanga abantu ne bamanya” Sempala bwe yategeezezza.\nKimwanyi zooni mu Katanga e Wandegeya


Bukedde Online - Gav't egenda kukyusa etteeka ly'ebyamasanyalaze\nGav't egenda kukyusa etteeka ly'ebyamasanyalaze\nGav't esaba palamenti obuwumbi 280 okugulira...\n'Obuyambi Gavumenti bw'ewa eddwaaliro ly'e...\nGAVUMENTI ekirizza okulongoosa mu tteeka ly’ebyamasanyalaze eryayisibwa mu 1999 kiyambe okwongera ekitongole ekivunaanyizibwa ku by’amasanyalaze mu ggwanga ekya ‘Electricity Regulatory Authority’ obuvunaanyizibwa n’ensimbi.\nBino byatuukiddwa mu lukiiko lwa baminisita olwatudde ku Mmande. Omwogezi wa gavumenti Ofwono Opondo yategeezezza mu kiwandiiko nti ekitongole kino kigenda kukirizibwa okutandika okukozesa ensimbi ze kibadde kikung’anya mu makkampuni n’abantu be kikolera emirimu.\nEra kigenda kukirizibwa okussaawo akakiiko akagenda okukikiyamba mu kukola emirimuy gyakyo.Ekitongole era kigenda kukola emirimu gy’okunoonyereza era n’okugereka layisinsi z’amakkampuni agabunyisa amasanyalaze mu ggwanga.\nOlukiiko lwa baminisita era lwategezeddwa nti Uganda egenda kutuuza olukung’ana lw’ensi yonna olukwata ku by’ensoma y’ekikulu olwa ‘Adult Literacy Learners and Tutors conference’ olw’okubaawo mu November 2019.\nEkimu ku bigendererwa mulimu okumanya omugaso gw’emisomo gy’ekikulu, okwongera okukunga abantu okujjumbira emisomo gy’ekikulu, wamu n’okwongera mu amaanyi gavumenti n’abalala abavunaanyizibwa be gassa mu by’emisomo gy’ekikulu.\nElectricity Regulatory Authority’


Bukedde Online - Omusajja ayidde poliisi n'ekwata muganzi we\nOmusajja ayidde poliisi n'ekwata muganzi we\nIran yeewaanye okutta ofiisa wa Amerika\nOMUVUZI wa bboodabbooda Everest Kasigazi abadde avugira ku siteegi ya New Vision ku Jinja Road ajjiiridde mu nnyumba mu kiro ekyakeesezza ku Ssande oluvannyuma n’akwasa muganzi we Evelyn Kebiringi gw’abadde yaakaganza emyezi mukaaga gyokka.\nKasigazi eyafiiridde mu ddwaaliro e Kiruddu.\nOMUVUZI wa bboodabbooda Everest Kasigazi abadde avugira ku siteegi ya New Vision ku Jinja Road ajjiiridde mu nnyumba mu kiro ekyakeesezza ku Ssande oluvannyuma n'akwasa muganzi we Evelyn Kebiringi gw'abadde yaakaganza emyezi mukaaga gyokka.\nOkusinziira ku baliraanwa bino byabaddewo ku ssaawa nga 6:30 ez'ekiro ekyakeesa ku Ssande omuliro bwe gwakwata omuzigo gwa Kasigazi gw'apangisa kyokka muganzi we n'abaana be yajja nabo mu bufumbo ne batafuna wadde obuvune wadde nga basula mu nnyumba emu eyo eyayidde.\nAlexander Taskei muliraanwa eyasooka okudduukirira era eyatwala Kasigazi mu ddwaaliro, yategeezezza nti, olwawulidde omuliro n'azuukuka okudduukira n'akwata Kasigazi eyabadde ayidde okumutwala mu ddwaaliro e Kiruddu gye yafiiridde.\nAgambye nti abasawo olwabuuzizza omukazi ekyavuddeko omuliro okwokya omuntu omu yekka, yagambye nti mu ntebe mwabaddemu akadomola ka peetulooli era ng'omuliro gwatandikidde mu ntebe n'alabula bba asooke ofulumye ppikippiki n'abaana naye n'afuluma.\nYazzeeyo okununula endagaano ze kwe yagulira ettaka awo peetulooli n'abaluka n'amwokya yenna.\nTaskei agamba nti ekyewuunyisa bwe yaatuuse mu ddwaaliro yabadde ayambadde mu kaleega akaddugavu nga kalimu ebinusu bya 2,000/-, akapale akaddugavu ke baakazaako erya ‘legingi' ne bbulawuzi eya jjiini nga bbulu ate ye nga muganzi we yabadde bukunya ne yeewuunya omuntu eyabadde yeebase ne bba mu ttumbi gy'asobola okubeera mu mbeera eyo.\nBaamubuuzizza oba alina abantu be b'amanyi nga talina okuggyako okukisuubira nti, bayinza okuba nga babeera Bushenyi. Wabula muwala wa Kasigazi omukulu bwe yazze n'amukuba akaama nga tannafa, kwe kulagira poliisi e Kirudde ku ddwaliro bakwate Kebirungi era eno gye yaggyiddwa n'azzibwa ku poliisi ya Divizoni y'e Kira gy'akuumirwa.\nEgimu ku mikwano gy'omugenzi gitegeezezza nti, yabadde ne ssente 900,000/- ate mu bbaala we yanyweredde omwenge, okusinziira ku ssentebe w'ekitundu Edrisa Byamukama agamba nti Kebirungi yalumbye bba mu bbaala ng'alina ennyondo n'okwekalaakaasa nti, obudde obwo bwabadde bubwe (Kebirungi) badde mangu awaka.\nBba bwe mu kugezaako okumuwooyawooya yamugulidde eccupa n'akkakkana. Bongerako nti, bwe bazze awaka omusajja yasigaddewo ate omukazi ne bamulabako ku ssaawa 5:30 ez'ekiro ng'ali n'omusajja omulala ate waayise akaseera katono omuliro ne gwokya ennyumba yaabwe abalala bonna abagisulamu ne basimattuka okuli ne ppikippiki.\nOmu ku baganda b'omugenzi yagambye nti, basibuka Ibanda ku kyalo Isongoro nti, Kebiringi alina abaana babiri ng'asooka ekyatta kitaawe tekyategeerekeka ate ow'omwana owookubiri ye mulamu ate gw'abadde yaakafumbirwa naye afudde!\nBaamugguddeko ogw'obutemu ku fayiro nnamba CRB: 031/2020 ku poliisi e Kira.


Bukedde Online - Omusajja yatunda ennyumba yaffe\nOmusajja yatunda ennyumba yaffe\nNnaakawasa abakazi basatu nga banoba\nOmusajja eyanzigya e Rwanda agula bamalaaya...\nOMUSAJJA yatunda amaka ge twazimba ffembi n’andeka mu bbanga. Nze Florence Nagujja. Mbeera ku kyalo Katubwe mu Wakiso.\nNafumbirwa omusajja omujaasi naye namusanga talina kintu kyonna ne nguma ne mbeera naye okutuusa bwe nayiiya ne ntandika okukola ogw’obuwooza n’okutunda mu bbaala.\nNaye yali akola ku busente ne tugatta wamu kyokka ng’ezange ze zaali ennyingi ne tugula puloti ne tutandika okuzimba. Twagimaliriza ne tutandika okugisulamu. Twalina omukwano mungi n’omusajja ono era ne mmuzaalira omwana omu yekka omulenzi.\nEkiseera kyatuuka maama wange nalwala ne hhenda okumujjanjaba era namalayo omwaka mulamba naye nagenda okuwulira ng’ate yafuna omukazi omulala.\nMu kiseera kino maama wange yafa naye mbadde nteekateeka kudda mu maka gange wadde nga mulimu omukazi omulala ate ne nfuna amawulire nti omusajja amaka yagatunda era baamuwaako ssente ezisinga obungi.\nEnnyumba yange mbadde nkimanyi nti omwana wange omulenzi gwe namuzaalira mw’agenda okubeera ng’akuze naye kati simanyi kyakola kubanga kati n’omusajja talabika era ne we ntandikira sirabawo. Omusajja ono simanyi waabwe okuggyako okumanya amannya ge.


Bukedde Online - Abasiraamu bategese olusirika lw'abavubuka\nAbasiraamu bategese olusirika lw'abavubuka\nNnina ensundo e bunaayira\nAkulira abakozi e Lira awoza gwa kukumpanya...\nOlusirika luno olwokumala ennaku bbiri lwakubeerawo okuva nga April 26 lukomekkerezebwe nga April 27 omwezi guno ku Pearl of Africa hotel mu Kampala era nga lusuubirwa okwetabwamu amawanga 25 okwetoloola Africa.\nHajji Nsereko Mutumba (ku kkono) addiriddwa Sabawandiisi w'Obusiraamu Sheikh Mugaru, Omunyuka wa Mufti owookubiri mu Ali Waiswa(owookubiri ku ddyo) ne Dr. Ebraheem Ssali bwe baabadde basisinkanye bannamawulire e Kampalamukadde.\nBya LAWRENCE KITATTA NE DORAH NAMAWEJJE\nOLUKIIKO lw’Obusiraamu mu ggwanga olwa Uganda Supreme Council nga lwegattidde wamu n’ekibiina ekitaba Obusiraamu mu nsi yonna bateeseteese olusirika lw’abavubuka Abasiraamu mu Africa.\nBino abali ku lukiiko oluteesiteesi nga bakulembeddwamu omumyuka wa Mufti owookubiri e Kampala Mukadde, Sheikh Muhammad Ali Waiswa ssaabawandiisi w’ekitebe ky’Obusiraamu, Sheikh Ramadan Mugaru ne Dr. Ebraheem Ssali baabyanjulidde bannamawulire mu lukung’aana lwe baabaddemu nabo ku kitebe ky’Obusiraamu e Kampalamukadde.\nOlukungaana luno lutegekeddwa wansi w’omulamwa, “obuvunaanyizibwa bw’omuvubuka mu kuzimba Afrika ey’omu maaso” nga lusuubirwa okwetabwamu abavubuka abasoba mu 500 okuva mu mawanga okuli Tanzania, Kenya, Burundi, Rwanda, South Sudan, Malawi DR Congo, Cameroon, Ethiopia, Burkina Faso, Gambia, Mozambique, Senegal, Egypt, South Africa n’amawanga amawanga amalala.\nAte Mufti wa Uganda, Sheikh Ramathan Mubajje waakusisinkana olukiiko lw’ekibiina ekigatta Abasiraamu mu Afrika lw’aliko nga ssentebe olwa African Forum for Muslim Council AFMC ku kitebe ky’Obusiraamu e Kampala Mukadde ng’ali wamu ne ssaabawandiisi w’ekibiina kino, Sheik Ebraheem Ssali.\nUganda Moslem Supreme Council,\nSheikh Ramadan Mugaru,\nDr. Ebraheem Ssali,\nMufti wa Uganda, Sheikh Ramathan Mubajje\nStecia agenze Mecca okusabira bba Mubiru ave mu bufere


Okufumbirwa Abazungu Bano Baakulabamu ki? – ababaka\nHome Topic Okufumbirwa Abazungu Bano Baakulabamu ki?\nOkufumbirwa Abazungu Bano Baakulabamu ki?\nHome › Forums › Ababaka Discussions for Unity and Peace › Ebyobulamu n Ebyenjigiriza / Health and Education › Okufumbirwa Abazungu Bano Baakulabamu ki?\nJuly 20, 2012 at 3:14 pm #18954\nKyama ki ekiri mu Bazungu?\nENSANGI zino Bannayuganda bettanidde okufumbirwa oba okuwasa Abazungu naye abaffe, kyama ki kye basanze mu laavu y’Abazungu. Hasifah Naava ne Josephat Sseguya batuukiridde abamu ku balina Abazungu era bagamba bwe bati:\n[attachment=2587]nakimera ne bba.jpg[/attachment]\nBba ye Andre Ringen enzaalwa y’e Norway. Baasisinkana bwe yali amukuba ebifaananyi era kati gye myaka musanvu nga bali mu laavu Nakimera gy’ayita ey’ekimemmette era nga balina omwana omu ow’emyaka etaano.\n“Twasisinkana ne Andre bwe yali ankuba ebifaananyi ku wooteeri emu mu Kampala. Twakkiriziganya okusisinkana akawungeezi n’ebyavaamu bufumbo era nga tubeera ffembi e Namugogo.\nOmusajja yandaga nti Abazungu bamanyi laavu oba lwakuba owange gwe mmanyi yekka . Siyinza kugamba nti Omuzungu oba Omuddugavu buli omu asinga munne kuba buli omu wa njawulo abantu buli omu yakula bubwe. Waliwo nga twakalabagana lwe yajja n’ebimuli n’afukamira we nali n’akimpa.\nOmwami ono olw’okuba omukwano gw’ampa gwansukkako nneebuuza kye nyinza okumuwa kwe kumuyiiyiza akayimba ka Nkwagala kufa. Olumu tusalawo ne tugenda ‘awutu’ n’omwami wange naye era tugenda mu bifo bisirifu okugeza tusobola okugenda mu wooteeri etaliimu kerere ne tulya ekyeggulo ne tudda awaka. Ky’atayagalirako ddala kwe kubeera mu bintu ebiwoggana era embeera ze naziyiga.\nIRYN NAMUBIRU N’OMUZUNGU WE FRANC MOREL\n[attachment=2588]namubiru ne bba.jpg[/attachment]\nBba ye Franc Morel gw’alinamu abaana. Iryn asinga kubeera Bufalansa ewa bba. Bw’ajja mu ggwanga abeera azze kulaba myuziki we bw’atambula na ddala ng’alina ennyimba empya. Naye konsati bwe ziggwa abeera alina okuddayo asange bba n’abaana baabwe. Namubiru agamba nti Abazungu bamanyi omukwano kubanga tebapapa.\n[attachment=2585]cindy ne bba.jpg[/attachment]\nBba ye Mario Brunetti nnannyini bbaala ya Cayenne e Bukoto.\nCindy agamba nti Brunetti ye muntu gwe yalabamu laavu ey’ensi yonna era ye buli kimu kye nandyagadde. “Abazungu bwe baagala tebeekoza ng’Abaddugavu abamu abatangatanga.\n[attachment=2584]weasel ne mukazi we.jpg[/attachment]\nOno amannya ge amatuufu ye Douglas Sseguya muto wa Jose Chameleone. Weasel yakoppera ddala mukulu we Chameleone olw’okwagala abakyala abeeru nga bwe bataba Bazungu wakiri babeeramu Oluzunguzungu. Essaawa eno alina Mujapani bwe babeera e Makindye.\n[attachment=2586]heard ne bba.jpg[/attachment]\nNnaalongo Judith Heard alina bba Alex Heard Omumerika. Omukwano gwa Alex ne Judith buli muntu kasita oba ng’otambula ekiro na ddala mu mabaala oba ojja kubalaba okakase omukwano gw’Omuzungu ono.\nJudith agamba nti baasisinkana emyaka mwenda egiyise. Wadde ng’abantu batenda Abazungu nti bamanyi laavu naye be bamu n’abaddugavu kubanga abasajja bonna tebalina njawulo.\nWe nayagalira okufumbirwa Omuzungu ne Heard we yankwanira. Alex musajja mulungi si mu ndabika yokka naye taata w’abaana mulungi kubanga afaayo. Balina abalongo n’omwana omu gwe bayamba.\nAmannya ge amatuufu ye Maria Akullo ng’Omuzungu we ye Alex gwe yaakamala naye emyaka 14 ng’amulinamu abaana 2 okuli Juliana ne Andre. Agamba nti baasisinkana ku Rock Gardens era nga baasooka kubeera baamukwano oluvannyuma ne batandika ebya laavu.Agamba nti omusajja tamusanzeemu buzibu, kubanga ky’ayagala ku mutima ky’ayogera era ensobi gy’abeera akoze agimugambirawo.\nJuly 20, 2012 at 3:20 pm #28024\nTebateeka kuyimbira baana baffe nga bawaana abagwiira. Tewali nsi yonna ekikola ekyo. Okwo kulya mu nsi lukwe kwenyini.\nJuly 21, 2012 at 4:57 pm #28027\nNze nno kyendaba kirungi bagende bayimbire mu nsi za bantu baabwe abo. Balyooke balabire ddala obanga ennyimba zaabwe banazigula. Era balyoke balabire ddala omukwaano oguli mu nsi zaabwe. Bave ku muntu omu gwebabeera bakutte, anti nomucungwa gugwa wansi wa muti mucungwa. Ebyo byebeyogeza mbu abazungu balina omukwaano, balekere awo okukola okuyimba nokukamula Abaganda nga babajjamu sente, balyooke alabe oba omukwaano gwo muntu oyo gunabeera gukyaaliwo. Ate ebyo byebagamba nti nze nayagala dda okufumbirwa omuzungu, kitegeeza ki? Oyagala muntu oba langi ye? Balowooza abasajja nabakazi bebakwaana basiru nnyo tebamanyi kyebaliko? Oba nga nno bbo babakozesa ku langi, nabo balina kyebabetaagako. Ate balina okumanya nti mu bubbi ba nsusu-njeru bebasinga okubeera ba kafulu. Abantu bano balina okuleekera awo okubuzabuza abaana ba Buganda nga babajja ku bintu bye nono yaaffe eya Buganda. Kubanga ffe Abaganda twagala mpisa okusinga byonna.


Obuzibu bwa kasasiro mu kibuga kye Mukono tubunogedde eddagala, Meeya Kagimu - Watchdog Uganda\n22nd March 2019 at 15:12\nin Health, Luganda, News, Politics\nABATUUZE mu kibuga kye Mukono bafunye akaseko ku matama oluvanyuma lw’okukubwa enkata ey’emmotoka empa ttuku egenda okuyoola kasasiro abadde abasibyeko akanyaaga.\nBano bagamba nti ebbanga lyonna babadde balajanira abakulembeze okunogera eddagala embeera ya kasasiro abadde asasaanira ekibuga, nga emmotoka ezibaddewo zibadde tezimalaako.\nEmmotoka eno eyaguliddwa obukadde bwa Uganda 550 eyanjuddwa Meeya we kibuga kino George Fred Kagimu nga yakatuusibwa Entebbe.\nKagimu agambye nti tayagala kuddamu kuwulira bannaMukono nga bakaaba Kasasiro kubanga emmotoka eno egenda kuba nga emalawo obuzibu buno.\nAnyonyodde nti yakika kya IVECO enkola ye Ggwanga lya Italy, gyayogeddeko nti ngumu nnyo obutafananako ne za China ze babadde nazo, era nga egendanga kwetikka ttani eziwerera ddala 20, nga kitegeeza nti bwenaabanga eyise mu kitundu temugenda kusigala bisaniikao.\nEmmotoka ya kasasiro eyaguliddwa aba mukono munisipalite\n“Saagala kuddamu kulaba Kibuga kikyafu, era abatuuze baffe njagala babeere balamu, endwadde ezisibuka ku bujama saagala kuddamu kuziwulizaako, kubanga kati kasasiro mmaze okumunogera eddagala” Kagimu bwe yagambye.\nEkibuga kye Mukono kibadde kilina Ttulakita emu ate nga nkadde nnyo, saako nebimotoka 2 ebiyoola kasasiro nga bino byawebwayo Gavumenti ya wakati kyokka nga bibadde bikaddiye.\nTags: George Fred KagimuMukono Municipal Council\nFour things you need to know about New Zealand Prime Minister Jacinda Ardern


Bukedde Online - ‘Omusajja gwe nazannya naye ebya laavu kati ye baze’\n‘Omusajja gwe nazannya naye ebya laavu kati ye baze’\nBiibino ebituli ebisibye ekibbabaana mu ddwaaliro...\nMaama, tobakkiriza kuntwala sirina musango...\nOmukwano abamu baguggya mu masinzizo, abalala ku nguudo nga batambula, abamu baguggya ku nnyimbe abalala ku masomero n’abandi mu bivvulu. Kyokka ye Fauzia Nakiboneka yaguggya ku siteegi ng’azannya katemba, omusajja gwe yazannya naye ebya laavu bwe yafuukira ddala bba kati gw’agatokoseza (amatooke)\nOmukwano abamu baguggya mu masinzizo, abalala ku nguudo nga batambula, abamu baguggya ku nnyimbe abalala ku masomero n’abandi mu bivvulu. Kyokka ye Fauzia Nakiboneka yaguggya ku siteegi ng’azannya katemba, omusajja gwe yazannya naye ebya laavu bwe yafuukira ddala bba kati gw’agatokoseza (amatooke).\nNakiboneka azannya nga Sarah, mukyala Henry mu OMG ku Bukedde ttivvi era anyumya engeri ebyali ebya katemba bwe byavaamu laavu eya ddala!\n“Ndi muwala wa Haji ne Hajati Bbosa e Masajja Kibira Zooni nga nazaalibwa mu famire ya baana abasukka mu 10. Nassale nagimalirako Jinja ku Victoria Nursery ne Main Street P/S era eno gye nayigira okuyimba.\nMu 1992, nayingira siniya mu Najjanankumbi Young Christian School era mu siniya esooka nali ntandise okuwandiika ennyimba nga nnyimba ne mu kkwaaya y’essomero.\nNga ndi mu S.2 natuukirira abayimbi Mesach Ssemakula ne Geoffrey Lutaaya abaali bakoze ekibiina ekyali kiyitibwa Gibros nga baagala abawala abato abasobola okuyimba n’okuzannya emizannyo. Nabasaba okubeegattako ne banzikiriza era ne bajja eka ne basaba bazadde bange banzikirize. Natendekebwa wiiki bbiri zokka bazadde bange ne babingobamu nti nsooke mmalirize emisomo gyange.\nSiniya 5 ne 6 nazimalirako ku Aga khan High School. Twalina ebibiina by’okuyimba n’okuzannya emizannyo nga tusaba ku Pride Theatre ne ku Bat Valley okuzannyirayo ne tuggyamu ku kasente akatonotono. Ssente zino twazikozesanga okuyamba ku baana ba Sanyu Babies Home n’okuzimba enzizi z’abantu naddala mu bitundu by’e Makerere olwo ke tufissaawo (bwe kabaawo) nga ke tugabanako.\nFauzia Nakiboneka lwe yatikkirwa.\nEra mu ssomero lye limu, nakolayo ekibiina kye natuuma Rhythm Creators nga nfuna ebivuga okuva mu nsi z’Abazungu ebyateekebwamu amaloboozi amaseeneekerevu nze ne njiiyizaamu ebigambo ebinyuvu ne tubiyimbira abantu era ne basiima.\nNamala emyaka esatu ku Kampala International University nga ndi ku misomo gy’ebyamawulire, kyokka ekitone kyannyinga obuzito ne sifuna ku mukisa gukola kye nasomerera ate nga nali nneesunga okugwako ‘kkava‘ nga nkuba ebifaananyi n’okulabikirako ku mikutu egy’enjawulo nga nsomesa abantu”, bw’atyo Nakiboneka Fauzia bw’alojja bye yasubwa bwe yasalawo okwemalira ku katemba.\nEngeri gye yafunamu bba ng’amuggya ku siteegi nayo enyuma anti agirojja bwati:\n“Mu 2010 nayanjula baze Ronnie Kasobya gwe nasisinkana mu kibiina kye kimu ekya Ebonies mu 2000 nga nazannya naye omuzannyo gwa Daisy.\nFauzia Nakiboneka ne famire ye.\nTwasooka kusisinkana Makerere nga nsoma katemba. We yajjira mu Ebonies ekiseera ekyo Kasobya yali akyasoma ku yunivasite era yajja kuzannya nga dokita. Oluvannyuma lw’omwaka ng’omuzannyo guweddeko, yaddayo mu misomo gye ng’omukwano gwaffe tegunnakwatayo bulungi.\nNga wayise ekiseera, baamukomyawo okuzannya mu Star Trouble ng’omuvubuka ow’ensonyi. Wano we twattukiza bye twali twakomya mu kkubo. Mu muzannyo nze nazannya ng’omuwala eyeegwanyiza omulenzi ono.\nTwatandika okuba ffenna okuva mu 2002 ne leero tuli ffenna. Mu mukwano gwaffe tulinamu ekirabo ky’omwana omuwala Shan Katana gwe nazaala mu 2003. Shan wa myaka 12 ng’ali mu P.7.\nEngeri gye nayingiramu Katemba\nNneeyagaliza nnyo ebirungi era ne bwe mba sirina ssente zigula kintu kye nneegomba nkirwanirira. Olwatuula S.6 mu 1999, olwokuba nneegombanga nnyo okubeerako mu kibina kya Ebonies nga ne mukulu wange gwe nabeeranga naye, Mariam Birungi yali abaagala nnyo, yanzisaamu ekyoyooyo ekibanoonya.\nNabalumba era mu be nasaangayo mwe mwali omugenzi Fred Kunya eyantwala n’atandika okugezesa eddoboozi lyange. Oluvanyuma yampa oluyimba nti hhende nduwulirize oluvannyuma nduyimbe mu ddoboozi lyange.\nNajjula essanyu kuba nali siyimbirangako mu situdiyo wadde okwewulirako mu mizindaalo nga nnyimba. Okugezesebwa nga nkumaze, natandika okwewuubanga ku situdiyo buli lunaku kyokka nga tebampita wadde okunkakasa oba nayita wabula nga buli ajja ampitako kkuutwe.\nFauzia Nakiboneka ne bba Kasobya.\nLumu baali bakola oluyimba olunaazannya mu muzannyo “Ekitoobero’ ne bahhamba nti njiiyizeemu ebigambo ebinaanyuma. Nakoleramu ‘Rap’ (okutontomera okumu ebigambo) eyanyumira buli muntu eyaluwulirako. Oluyimba olwaggwa Mw. John Katende n’abuuza nti muwala ki eyayimbye ‘Rap’ eyo? Yantumya era n’antegeeza nga bw’ayagala okuteeka oluyimba ku lutambi nti lubadde lunyuvu nnyo.\nTwalukola ne tuluwa erinya ‘Full of excitement’ olukola nga Anthem ya Ebonies. Olunaku ekirooto kyange lwe kyatuukirira, Mw. Katende yahhamba nti nneeteeketeeke tugenda Munyonyo mu lusirika. (Mu lusirika tuba tugenze kukola muzannyo mupya ng’ogubaddeko guweddeko). Namusaba asooke e Namasuba ewa mukulu wange amale okunsabayo bw’atyo n’asindika Mw. Bbosa n’omugenzi Cissy Muwanga ne bansabayo mu butongole.\nE Munyonyo bampa ekitundu kyange ekyasooka mu kugezesebwa ekyali eky’okuzannya ng’olaga omuntu bw’ayinza okukola singa omubbi aba amuyingiridde mu nju.\nKino bwe kyaggwa ne bampa ekirala kyakuzannya nga nneekwanira omulenzi. Bwe nabimaliriza naddukirawo mu kasenge gye nali nsula ne ntandika okukulukusa amaziga nga ndaba binnemye era enkeera bwe baatuyita nze nagaana okugenda ne mbalimba nti omutwe gunnuma so nga ntidde kumbikira nti sirina kye nsobola.\nWaayita ennaku bbiri zokka nga tukyali mu lusirika ne bampa ekitundu kyange ekyasooka ku siteegi nga kyali kya kuzannya nga muninkini wa Mw. Bbosa mu muzannyo ‘The Boss’, okuva olwo, siddanga mabega ne gye buli eno.\nBye nfunye mu Katemba\nEkisooka, Katemba mmufunamu ssente era ndya ku kitone. Wadde nga saasobola kutuukiriza kirooto kya kusomesa bantu nga mpita mu mawulire ge nasoma, naye nkikola nga mpita mu katemba ate nga basanyuka ate nga bwe bayiga ensi bw’etambula.\nNfunyeemu ebirabo n’ettutumu erinnyambye okunnyanguyiza buli we hhenda. Katemba anjigirizza engeri y’okukolaganamu n’abantu ab’enjawulo.\nEttutumu liyinza okukuwaganyaza so bw’olikozesa obulungi likuzimba n’ekitalekeka, katemba namufunamu omwami wadde nga kati ye yabinnyuka akola bibye.\nEbizibu bye musanzeemu\nSirina bwannannyini ku bulamu bwange. Buli w’otuuka bakulingiriza. Obudde bwa famire buzibuwala era n’emikwano egimu gikwesalako mu butali bugenderevu lwa nsonga nti toba na budde bwe mwalinanga.\nAbantu abasinga balowooza nti bye tuzannya bye tuli ne mu bulamu bwaffe okugeza nze banjagazaako Mw. Bbosa so nga bambi bikoma mu muzannyo.\nEbiseera byange eby’eddembe mbimala ne famire yange kuba nnyumirwa nnyo okubeera nabo nange ne nfumbako ng’omukyala mu maka.\nGye yeeraba mu myaka 5\nSaagala bintu binteeka ku bunkenke. Nsaba Katonda ampe ssente ezimmala obumazi okwetuusako buli kye njagala n’abantu bange so si ez’okummalako emirembe. Njagala kukaddiyira mu Katemba kuba ffe abakuze ate bwe tuvaamu olwo b’ani abanaazannya ebitundu by’abakadde?\nNjagala okukola ekibiina ekirabirira abaana abatalina mwasirizi mbasomese n’okubawa ebintu ebirala mu bulamu bwabwe kuba nabo babeera beetaaga okufuna ku sanyu nga bakyali ku nsi.\nFauzia Nakiboneka ng’akyasoma. Ku ddyo, Fauzia Nakiboneka mu musono .\nBba, Ronnie Kasobya yagambye nti: Twasisinkana ne Fauzia Mu 1999 ku yunivasite e Makerere. Fauzia yali azze kusoma bya katemba nga nze nkola BA Social Sciences. Wano we namulabira ne mmwegomba. Namutegeeza bwe mpulira kyokka n’asooka antambuzaako emyezi nga ena.\nOluvannyuma Fauzia ebya katemba yabiddukamu n’adda ku KIU okusoma ebyamawulire.\nOlw’ensonga nti yaleka tampadde kituufu, amaanyi ganzigwamu nga nsuubira tetuliddamu kulabagana.\nNga bwe kiri nti Katonda ky’abeera agasse teri ayinza kukigattulula, nange mu mwaka gwe gumu laba Mw. Bagenda bw’ajja n’ansaba okuzannya nga dokita omutendeke mu muzannyo Daisy.\nFauzia eyali yayingira edda Ebonies ye baamuwa ekitundu kya muwala omubanda avuga ddigi, bwe twaddamu okusisinkana ne mbittukiza bupya.\nMu 2000 twazannya omuzannyo Star Trouble, Fauzia mwe yazannyira ng’omuwala eyeegwanyiza omulenzi kyokka omulenzi oyo nga ye nze. Wano nakuba gudiikudde anti kye nali nayagaliza edda embazzi bakama bange baali bamaze okusuula.\nTwazannya nga bwe mmukuba kalyonso nti olaba bwe kimenya okwegwanyiza omuntu atakufaako?\nOmuzannyo we gwaggweerako nga tufuuse omuntu omu era mu 2003 twafuna ezzadde lya muwala waffe Shan Katana.\nNva mu katemba:\nEkiseera kyayitawo kitono nga tumaze okukwatagana nze katemba ne mmuvaamu lwa nsonga nti nalina ebintu bingi bye nali nneetaaga okukolako kyokka nga katemba atwala obudde bungi. Mba kusigalamu sandisobodde kubikwataganya bulungi.\nEky’okuba nti Fauzia azannya ebitundu by’omukwano n’abasajja abalala tekirina we kinkoseza era sikifaako kuba ekintu nakirimu nkimanyi bulungi nti guba muzannyo nga byonna bikoma ku siteegi.\nEkirala Mukyala wange ateeka famire ye ku mwanjo n’okugiwa ekitiibwa nga sisuubira nti ate ayinza okukola ekintu ekimuyiwayo.\nAba Ebonies baleese omuzannyo ‘MPA’


Bukedde Online - Muntu agaaniddwa okutuuka e Ntebe\nMuntu agaaniddwa okutuuka e Ntebe\nBobi Wine: Abawagizi be bagudde ku kabenje...\nBy Godfrey Ssempijja\nMuntu ng'ayogera n'abantu ku Bayita Ababiri.\nMAJ. Gen Mugisha Muntu eyeesimbyewo ku bwapulezidenti ku kaadi y'ekibiina kya Alliance for National Transformation asanze akaseera akazibu okutuuka mu bifo ebimu e Ntebe, poliisi bw'emusuulidde emisanvu e Katabi n'emulagira okugenda mu kisaawe w'abadde alina okukuba olukung'aana.\nPoliisi emutegeezeeza nti talina budde era nti alina okukyusa asobole okutuuka mu bifo ebirala nga ebimu ku bifo by'agaaniddwa okutuukamu kuliiko Nakiwogo, Lugonjo, Kigungu n'awalala. Bawalirizza abawagizi b'ekibiina kya ANT n'abakulembeze baayo okuva ku luguudo mwasanjala ne bayitira mu byalo okuli Kabale, Bunono, Katabi, Kitubulu, era ebitundu ebisinga gye yabadde ategese nga e Kigungu, Nakiwogo n'awalala teyatuuseeyo.\nNg'ayogerako eri abawagizi be ku kisaawe ky'omupiira e Katabi, Muntu yennyamidde olw'embeera abeebyokwerinda gye baamuyisizzaamu n'okumulemesa okutuuka gye yabadde yategese yonna. Yagambye nti bino babisuubira kubanga gavumenti teyagala batuuke ku bantu bonna ky'eva eteekawo emiziziko.\nMuntu yagambye nti pulezidenti Museveni alina okumanya nti talina kintu kipya ky'agamba bantu ate nga by'akoze nabo basobola okubikola ate n'okumusinga noolwekyo akkirize enkyukakyuka mu ggwanga ate nga ya mirembe awatali kuyiwa musaayi kubanga emyaka 35 mingi, abantu bakooye.\nMuntu yabadde n'abamu ku beesimbyewo ku bifo ebyenjawulo mu Wakiso okwabadde Wilberfoce Sseryazi akwatidde ANT bendera ku kifo kyomubaka w'ekibuga Ntebe n'abalala. Bano baategeezezza nga bwe bagenda okukola ekisoboka okuwangula akalulu ku bifo ebisoba mu 24 kw'ebyo 56 ebyesimbwako mu Ntebe era nti bakkiriza nti obudde bwa Museveni buweddeko era agenda.\nPoliisi eyodde 45 mu bbaala ne balaajana\nOwa Bukedde ali Mityana\nBasabye Gavt. ebayambe ku babbi\nAbaakamala emisomo temupapa kuyingira byabufuzi - Minisita


Bukedde Online - Poliisi eraze enguudo ezigenda okusibwa nga abaagala obwapulezidenti beewandiisa\nBazirise nga batuusa omulambo gwa Yiga e K...\nPULOGULAMU ya poliisi gye yafulumizza okulungamya eby’entambula ku luguudo lwa Jinja Road ng’abeegwanyiza obwapulezidenti beewandiisa eyombezza ab'ebidduka.\nPULOGULAMU ya poliisi gye yafulumizza okulungamya eby'entambula ku luguudo lwa Jinja Road ng'abeegwanyiza obwapulezidenti beewandiisa eyombezza ab'ebidduka.\nKu Lwokutaano, omuduumizi wa poliisi y'ebidduka mu Kampala n'emiriraano Norman Musinga yafulumizza pulaani ku ngeri gye bagenda okulung'amya ebyentambula mwe yalagidde mmotoka eziva ku lw'e Jinja nga zirina kukoma Kireka zinoonye amakubo amalala mwe ziyitira ate eziva e Kampala nga zidda Jinja nazo zikoma ku Spear Motors e Nakawa.\nOkusiba enguudo kuyinza okuleeta jjaamu ng'ono.\nMusinga yagambye nti, mmotoka bagenda kuzisalirako mu bifo bitaano okuli Spear Motors ku ziva e Kampala okudda ku lw'e Jinja ziyite ku lw'e Ntinda oba Kinawattaka. Awalala we bagenda okusalirako kuliko Banda, Kireka, Kigobe Road okuliraana akakiiko ekitebe kya National Council for Higher Education ne ku Jokas Hotel e Namboole ku zinaaba ziva ku ludda lw'e Namanve.\nAbava e Kampala nga badda ku lw'e Jinja baabawadde amagezi okukozesa enguudo okuli Old Port bell Road, Spring Road oluva e Kireka okugatta ku Kinawattaka olwo bagwe ku lw'e Jinja nga bafubutukirayo e Bweyogerere. Abalala babawadde amagezi okukozesa New Port bell Road oluyita e Nakawa bagwe ku Chwa II Road, bagwe ku lw'e Kinawattaka bagukkire ku Jokas Hotel e Namboole bayitemu okutuuka e Bweyogerere olwo beegatte ku lw'e Jinja.\nOluguudo olulala lwe bayinza okukozesa poliisi yabawabudde bayite ku New Port bell Road bagwe ku Ismail Road oba bayite ku ky'e Kireka okutuuka e Kinawattaka bafubutukireyo e Bweyogerere. Musinga yagambye nti, ekisaawe ky'e Kyambogo tekigenda kukkirizibwako muntu yenna ataaweereddwa lukusa kuva mu kakiiko ka byakulonda. Yagambye nti, bajja kukkirizaayo beesimbyewo n'ababawerekeddeko akakiiko k'ebyokulonda be kawadde olukusa.\nAbagenyi abayite Musinga yagambye nti, bajja kutuuka ku kisaawe nga bayita ku Kyambogo Road bakozese ggeeti ya yunivasite ey'obugwanjuba. Mmotoka zonna ez'ebitongole ebidduukirira abagudde ku bibamba ebigwa tebiraze omuli ez'omuliro, ambulensi n'ez'abasawo zijja kuyita Banda era ggeeti y'e Banda gwe gujja okuba omulyango oguzifulumya.\nAbanaaba bamaze okwewandiisa, poliisi yategeezezza nti, bajja kufulumira mu ggeeti eriraanye ettendekero ly'abayinginiya mu yunivasite bagwe ku Kigobe Road beeyongereyo. Loole, tezigenda kukkirizibwa ku lw'e Jinja. Ezinaaba ziva ku lw'e Jinja baagambye nti, zijja kuwetera Namboole ziyite ku Northern Bypass ate eziva ku ludda lwa Masaka ne Mityana, zijja kuwetera Busega nazo ziyite ku Northern Bypass.\nAbeesimbyewo bonna baalagiddwa obuteetantala kuyingira mu kibuga wakati oluvannyuma lw'okwewandiisa era baabaganye okuyisa ebivvulu ku nguudo. Poliisi yagaanyi okusimba ku nguudo Musinga n'ategeeza nti, mmotoka yonna enaasangibwa ng'esimbiddwa ku kkubo, ejja kusikibwa etwalibwe ku poliisi eri okumpi.\nAbantu abasula okumpi ne Kyambogo bakkiriziddwa okufuluma okugenda ku mirimu gyabwe kyokka balina kudda ng'okwewandiisa kuwedde. Musinga yagambye nti, okusalako amakubo kujja kutandika ku ssaawa 11 ez'oku makya ku Mmande gaggulwe ng'okwewandiisa kuwedde ku Lwokubiri olweggulo n'agattako nti, amakubo abagenda okwewandiisa mwe banaayita, gajja kubaamu abaserikale ba poliisi y'ebidduka n'ebitongole by'Ebyokwerinda ebirala.\nBodaboda nazo baalagidde obutasukka we banaaba basaliddeko makubo. Pulaani eno, abavuzi b'ebidduka abakozesa Jinja Road baagiwakanyizza ne bagamba nti, akakiiko k'eby'okulonda kandibadde kafuna awalala we kawandiisiza abeesimbyewo okusinga Jinja Road. "Ekkubo funda era okuliyitako mu nnaku ez'abulijjo lutalo kati okusindika mmotoka zonna e Kinawattaka oba oyagadde kusuza bantu mu kkubo," Meddie Lubega omuvuzi wa takisi bwe yategeezezza.\nSsentebe w'ekibiina ekigatta abavuzi ba takisi ekya UTRADA, Mustapha Mayambala yagambye nti, tewagenda kubawo kukola ennaku bbiri poliisi bw'eba tevuddeeyo mangu kubaako ky'ekola. Yagambye nti, okusindika mmotoka zonna e Kinawattaka ekkubo ligenda kukwata mmotoka zibeere mu kalippagano olunaku lwonna.\n"Poliisi yeetaaga n'eyanguwa mangu amakubo agamu n'egafuula ‘one way' nga gayisa mmotoka ziva ku ludda lumu naye bw'etakola ekyo, abantu bajja kusula mu kkubo," Mayambala bwe yagambye. Yayongeddeko nti, n'ebisale by'entambula bigenda kulinnya kubanga bajja kuba tebasobola kutambuza bantu bawera.\nBannayuganda boolesezza emisono mu ggwanga lya Turkey\nTwaha atangaazizza ku kivvulu kya Sheebah e South Africa